qundao/data-zh-poetry huggingface dataset:
乙巳春夏间民饥更甚老农述此
作者：朱浙
朝代：明

年祲此际浑无赖，麦病民间更不禁。屈指榆花秋早晚，澹烟荒草正春深。大麦焦枯小麦黄，遗黎何处愬穹苍。人间度日长如岁，可耐春添闰月长。归燕飞飞海上村，晓晴那复散鸡豚。枫林社日无香火，风雨潇潇暮打门。五侯山下八壶前，二月风光总可怜。可是今朝一百六，人家几处断炊烟。不记清明今日是，暖风晴日草芊芊。荒年流毒到枯骨，兀兀坟头无纸钱。夕阳芳草翳王孙，底事凄凉不可闻。怪杀豪家深避客，迩来联月不开门。冷烟恰受生柴叶，馋口偏堪宿草荄。晓露褴■衣袂湿，分明不为踏青来。莫为学仙能拔宅，海翁多日已休粮。火麻黑豆终烟火，人世空传不死方。野夫持男易斗粟，低鬟旧衲破裙红。生男不如生女好，愁杀杜陵头白翁。饿夫不受嗟来食，惭愧当时食者心。一叱裂衣甘饿死，古来沟壑有知音。欢情旧事空回首，死别生离愁奈何。多少邻姬随贾客，瘦容枯眼泪痕多。年年箫鼓看划船，士女如云白苧鲜。不见青青河畔草，遗孩何处噪乌鸢。
乙巳春夏间民饥更甚老农述此·其一
作者：朱浙
朝代：明

年祲此际浑无赖，麦病民间更不禁。屈指榆花秋早晚，澹烟荒草正春深。
乙巳春夏间民饥更甚老农述此·其七
作者：朱浙
朝代：明

冷烟恰受生柴叶，馋口偏堪宿草荄。晓露褴■衣袂湿，分明不为踏青来。
乙巳春夏间民饥更甚老农述此·其三
作者：朱浙
朝代：明

归燕飞飞海上村，晓晴那复散鸡豚。枫林社日无香火，风雨潇潇暮打门。
乙巳春夏间民饥更甚老农述此·其九
作者：朱浙
朝代：明

野夫持男易斗粟，低鬟旧衲破裙红。生男不如生女好，愁杀杜陵头白翁。
乙巳春夏间民饥更甚老农述此·其二
作者：朱浙
朝代：明

大麦焦枯小麦黄，遗黎何处愬穹苍。人间度日长如岁，可耐春添闰月长。
乙巳春夏间民饥更甚老农述此·其五
作者：朱浙
朝代：明

不记清明今日是，暖风晴日草芊芊。荒年流毒到枯骨，兀兀坟头无纸钱。
乙巳春夏间民饥更甚老农述此·其八
作者：朱浙
朝代：明

莫为学仙能拔宅，海翁多日已休粮。火麻黑豆终烟火，人世空传不死方。
乙巳春夏间民饥更甚老农述此·其六
作者：朱浙
朝代：明

夕阳芳草翳王孙，底事凄凉不可闻。怪杀豪家深避客，迩来联月不开门。
乙巳春夏间民饥更甚老农述此·其十
作者：朱浙
朝代：明

饿夫不受嗟来食，惭愧当时食者心。一叱裂衣甘饿死，古来沟壑有知音。
乙巳春夏间民饥更甚老农述此·其十一
作者：朱浙
朝代：明

欢情旧事空回首，死别生离愁奈何。多少邻姬随贾客，瘦容枯眼泪痕多。
乙巳春夏间民饥更甚老农述此·其十二
作者：朱浙
朝代：明

年年箫鼓看划船，士女如云白苧鲜。不见青青河畔草，遗孩何处噪乌鸢。
乙巳春夏间民饥更甚老农述此·其四
作者：朱浙
朝代：明

五侯山下八壶前，二月风光总可怜。可是今朝一百六，人家几处断炊烟。
乡先正友泉宋公生平树立不愧高第某以谫劣邈在下风永怀若人实深慨叹用述短章以致景行之意云尔
作者：朱浙
朝代：明

一官轗轲馀霜鬓，直道平生志不违。富贵自来还自去，乾坤公是与公非。苍云古木新丘陇，白石清泉旧钓矶。欲拟大招追楚些，临风怅望重依依。
二府少峰江先生同令弟章山哭其季方文厓上舍得诗二首示及索和赋此
作者：朱浙
朝代：明

远道音尘定是非，西原空切脊令悲。浮生鼎鼎只如此，合眼时时还见之。青草池塘幽梦断，紫荆风雨暮阴移。人情一别消魂后，轻易繁霜入鬓丝。野日悽悽翳病眸，西风烈烈罕时休。飞腾且被才名误，廓落俄惊岁月遒。云树空遮千里道，古今不尽夕阳愁。残灯孤馆初闻雁，正自伤魂况值秋。
二府少峰江先生同令弟章山哭其季方文厓上舍得诗二首示及索和赋此·其二
作者：朱浙
朝代：明

野日悽悽翳病眸，西风烈烈罕时休。飞腾且被才名误，廓落俄惊岁月遒。云树空遮千里道，古今不尽夕阳愁。残灯孤馆初闻雁，正自伤魂况值秋。
代八峰寿田拒山
作者：朱浙
朝代：明

壮志何人便赋归，高堂深恋老莱衣。百年光景春方半，万里无云月正辉。寿域图开青嶂远，仙厨馔送紫芝肥。华觞细度瑶池曲，行乐从今愿不违。
侯山别墅视穫赠乐渠黄公
作者：朱浙
朝代：明

薄田在何许，蔚彼山之阿。瘠土何硗确，五侯空嵯峨。盛夏霖潦集，溪涧成江河。圩岸善崩塌，修筑为力多。力多不足惜，岁晏其如何。良田亩十金，坂田贱易得。不虑井税多，功倍寡所获。早禾随波涛，晚禾苦螟螣。瓶盌未可期，十口聊塞责。耕也馁在中，先圣有遗则。高秋收穫时，星言向田墅。童稚俱在田，牛羊牧烟渚。四顾但荒山，澹泊寡俦侣。悠悠空自知，落落竟谁许。不有黄石公，谁可与共语。君既辞朝簪，我亦谢城阙。石田不可耕，谋生何太拙。垄上多白云，松间足明月。岂可充朝饥，聊以自娱悦。遥遥千载心，长沮与桀溺。
侯山别墅视穫赠乐渠黄公·其一
作者：朱浙
朝代：明

薄田在何许，蔚彼山之阿。瘠土何硗确，五侯空嵯峨。盛夏霖潦集，溪涧成江河。圩岸善崩塌，修筑为力多。力多不足惜，岁晏其如何。
侯山别墅视穫赠乐渠黄公·其三
作者：朱浙
朝代：明

高秋收穫时，星言向田墅。童稚俱在田，牛羊牧烟渚。四顾但荒山，澹泊寡俦侣。悠悠空自知，落落竟谁许。不有黄石公，谁可与共语。
侯山别墅视穫赠乐渠黄公·其二
作者：朱浙
朝代：明

良田亩十金，坂田贱易得。不虑井税多，功倍寡所获。早禾随波涛，晚禾苦螟螣。瓶盌未可期，十口聊塞责。耕也馁在中，先圣有遗则。
侯山别墅视穫赠乐渠黄公·其二
作者：朱浙
朝代：明
体裁：古风

良田亩十金，坂田贱易得。不虑井税多，功倍寡所获。早禾随波涛，晚禾苦螟螣。瓶碗未可期，十口聊塞责。耕也馁在中，先圣有遗则。
侯山别墅视穫赠乐渠黄公·其四
作者：朱浙
朝代：明

君既辞朝簪，我亦谢城阙。石田不可耕，谋生何太拙。垄上多白云，松间足明月。岂可充朝饥，聊以自娱悦。遥遥千载心，长沮与桀溺。
初度奉寄梁大参
作者：朱浙
朝代：明

蓬弧此日君初度，蒲柳之姿期偶同。天地百年都是客，江湖多病早成翁。相思千里共明月，极目停云邈下风。珍重岁时眠食好，鼎铉正尔待名公。五十七年六尺身，摄提星纪又初辰。摧颓那复风云气，落魄终甘草莽臣。满座壶觞诸客醉，北堂莱綵一番春。老怀自笑疏狂甚，颠倒尊前白发新。
初度奉寄梁大参·其一
作者：朱浙
朝代：明

蓬弧此日君初度，蒲柳之姿期偶同。天地百年都是客，江湖多病早成翁。相思千里共明月，极目停云邈下风。珍重岁时眠食好，鼎铉正尔待名公。
初度奉寄梁大参·其二
作者：朱浙
朝代：明

五十七年六尺身，摄提星纪又初辰。摧颓那复风云气，落魄终甘草莽臣。满座壶觞诸客醉，北堂莱綵一番春。老怀自笑疏狂甚，颠倒尊前白发新。
别彭丹洲
作者：朱浙
朝代：明

箕裘文綵动乡关，腾踏风云兴未阑。赤县名声连白下，丹洲鼓角接乌蛮。濯缨正爱江湖阔，走马何妨道路难。试向高峰一回首，海天尽处是壶山。
南至夜宿横山留题
作者：朱浙
朝代：明

寒宵一宿横山下，共话孤灯睡去迟。风静滩喧惊却梦，忽疑溪雨到来时。
友人惠山中小诗谢之
作者：朱浙
朝代：明

疏屋高檐两角垂，山中新制倩谁为。莫言软熟无刚操，试著龙山到耐吹。十摺还将一幅裁，卷舒妙理转堪猜。轻罗小制偏疏散，天马山前归去来。青镜尘濛久未磨，为渠索照口先呵。自怜憔悴孤臣影，两鬓秋来白较多。
友人惠山中小诗谢之·其一
作者：朱浙
朝代：明

疏屋高檐两角垂，山中新制倩谁为。莫言软熟无刚操，试著龙山到耐吹。
友人惠山中小诗谢之·其三
作者：朱浙
朝代：明

青镜尘濛久未磨，为渠索照口先呵。自怜憔悴孤臣影，两鬓秋来白较多。
友人惠山中小诗谢之·其二
作者：朱浙
朝代：明

十摺还将一幅裁，卷舒妙理转堪猜。轻罗小制偏疏散，天马山前归去来。
叙怀奉送黄君俊正郎谪戍惠州
作者：朱浙
朝代：明

黯黯阴不开，濛濛雨初歇。居人厌郁蒸，行子怀明发。问子行何之，谪戍向南越。王事有程期，山川望迢忽。亲交顿乖张，骨肉成契阔。堂上太夫人，颜发白胜雪。扶杖送出门，回首肠百结。生世逢休明，登朝俨簪笏。覆帱荷乾坤，依乘近日月。非无将顺心，恐或有遗阙。臣命眇蚍蜉，君恩浩溟渤。惠州虽云远，风土非殊绝。从军虽云恶，已得逭鈇钺。高堂虽云暮，为滂诚所悦。况有膝下孙，晨夕供甘滑。行行重行行，庶往无饥渴。譬如选丁壮，身隶长征卒。毕命效驱驰，为国树勋伐。嗟予尤戆愚，猖狂速天罚。死弃揣分宜，蒙恩至今活。犬马恋盖帷，含情深刻骨。努力事耕耘，穷年不暂出。当子有远行，思子就一别。执手临路岐，险夷期一节。
古松
作者：朱浙
朝代：明

谁将茧素刚一尺，写出寒松千丈直。高枝多半入白云，眼前夭矫苍虬立。鳞甲振奋掌爪撑，左拿右攫令人惊。划然霹雳欲飞去，动地波涛风雨声。
同马师山访山斋先生于蒲坂别墅晚游戴家水亭师山有作索和漫成一首
作者：朱浙
朝代：明

野性无羁管，同人作漫游。曲桥流水细，古木小亭幽。秃笔凭谁借，清诗索我酬。扁舟閒倚岸，镇日此淹留。
名园花赠笔峰
作者：朱浙
朝代：明

名园饶佳花，红红兼白白。同沐雨露濡，嫣然各自得。主人勤梦寐，蒐罗殊未极。千金购梅榴，舁致百夫力。淩躐画堂深，间簉雕阑侧。芳心犹未展，锦袖时拂拭。泉石闹风霜，终日鸣拍拍。憔悴颜不怡，睢盱中叵测。耳语细温存，阳春初不择。是种善性灵，非直芙蓉色。秋晴骈实繁，日晒紫房坼。满眼粲珠玑，磊磊子可摘。充彼豆登羞，慰此宗祊责。平原宾满堂，能者为上客。努力各勉旃，先登勋可策。
吴明通别驾临老得子有诗见贻作此答之
作者：朱浙
朝代：明

投笏归来早，林园兴若何。馀金逢寇尽，短发入秋皤。别驾亲邻并，清诗细琢磨。弄璋新有作，寄我费吟哦。
和冯检斋方伯赐诗
作者：朱浙
朝代：明

澜水壶山已隔生，何期使节重行行。直从当宁分忧顾，终与斯民致太平。茅屋惠来今雨候，德仪端拜古风清。明公事业须钟鼎，沮溺都忘世上情。前驱簇仗度江亭，万顷云涛洗眼醒。直尽提封供指顾，何须入界按图经。六年海国情无限，一树棠梨影满庭。追省旧游浑不寐，行吟幽思入玄冥。
和冯检斋方伯赐诗·其一
作者：朱浙
朝代：明

澜水壶山已隔生，何期使节重行行。直从当宁分忧顾，终与斯民致太平。茅屋惠来今雨候，德仪端拜古风清。明公事业须钟鼎，沮溺都忘世上情。
和冯检斋方伯赐诗·其二
作者：朱浙
朝代：明

前驱簇仗度江亭，万顷云涛洗眼醒。直尽提封供指顾，何须入界按图经。六年海国情无限，一树棠梨影满庭。追省旧游浑不寐，行吟幽思入玄冥。
和南安严年兄
作者：朱浙
朝代：明

共向山中宿，夜来山雨鸣。不知身世在，独觉梦魂清。钟鼎何年事，刀圭几日成。从君托幽契，端坐话无生。
和叶省庵太守与百岁林翁
作者：朱浙
朝代：明

一閧红尘小队通，使君高挹白头翁。莫言此老偏沾宠，百里春风处处融。
和吴文宗南洲别墅落成之作
作者：朱浙
朝代：明

重访南洲路转迷，閒居底用定幽溪。晚田石溜穿渠水，老木烟村入望低。已分迂疏供白眼，不嫌粗粝有黄齑。洲前风物无羁管，一一还君自品题。乾坤剩得此身閒，水石萧然屋数间。小结亭台无俗物，便于人境隔尘寰。半生旧事浑如梦，终古青山不改颜。雨笠烟蓑了春务，幽篁尽日掩重关。
和吴文宗南洲别墅落成之作·其一
作者：朱浙
朝代：明

重访南洲路转迷，閒居底用定幽溪。晚田石溜穿渠水，老木烟村入望低。已分迂疏供白眼，不嫌粗粝有黄齑。洲前风物无羁管，一一还君自品题。
和吴文宗南洲别墅落成之作·其二
作者：朱浙
朝代：明

乾坤剩得此身閒，水石萧然屋数间。小结亭台无俗物，便于人境隔尘寰。半生旧事浑如梦，终古青山不改颜。雨笠烟蓑了春务，幽篁尽日掩重关。
和方可吾天壶洞话春诗韵
作者：朱浙
朝代：明

壶亭佳处作春游，春萃壶光越分幽。竹下踏歌同岸帻，花前呼酒错觥筹。云开晚照初移席，天落平波好放舟。却喜閒身浑健在，敲扉还许数相求。
和江少峰二府壶山诗
作者：朱浙
朝代：明

海上嶙峋百二峰，紫气青霭遥相通。中有贝阙蕊珠宫，高标万古称壶公。开刱原因造化功，巍然特秀寰区中。乔岳名山罕与同，青天阔幅无画工。撑拄日月自西东，范围野马行平空。层峦叠岫各巃嵷，龙拿虎攫争豪雄。此公卓立势自崇，邃谷沕穆多淳风。混沌未凿犹颛蒙，神光煜煜照祝融。古木郁郁蟠苍穹，野人开户对茏葱。朝挹爽气烦襟冲，援笔欲赋惭未工。逝往山中攀桂丛，罢官已买青云骢。禁垣词客誉望隆，诗成寄我农家翁。江湖廊庙意无穷，山风水月兴弥充。已幸宽政苏疲癃，手斡元气成岁丰。摆脱尘鞅披心胸，黄堂吏散坐高舂。此山相见明双瞳，作诗琅琅写真衷。有时不见情忡忡，轻烟积翠相溟濛。石淙疾走白玉虹，仙翁放出霱云笼，天地一气但冲瀜。
和璞斋题岐南书舍
作者：朱浙
朝代：明

小斋空坐思悠哉，心远乾坤景自开。忧国几馀华发在，逢人先觅菊花栽。宦囊两世惟书卷，尘事无端付酒杯。避俗底须方外去，杖藜随处破苍苔。
和郑山斋梅陇信宿叙怀二首
作者：朱浙
朝代：明

振衣直向八壶颠，倦借梅花一榻眠。閒爱白云依静渚，清于独鹤唳琼田。百年勋业溪山是，千古文章日月悬。喜老可能无述作，新编骚雅又玄玄。御前新乞得归休，云水真邻结小丘。世事那堪供一笑，人生至此更何忧。偏怜梅陇宜明月，浩有诗怀敌素秋。回首古来多宦达，功成谁向赤松游。
和郑山斋梅陇信宿叙怀二首·其一
作者：朱浙
朝代：明

振衣直向八壶颠，倦借梅花一榻眠。閒爱白云依静渚，清于独鹤唳琼田。百年勋业溪山是，千古文章日月悬。喜老可能无述作，新编骚雅又玄玄。
和郑山斋梅陇信宿叙怀二首·其二
作者：朱浙
朝代：明

御前新乞得归休，云水真邻结小丘。世事那堪供一笑，人生至此更何忧。偏怜梅陇宜明月，浩有诗怀敌素秋。回首古来多宦达，功成谁向赤松游。
和韵奉招方岩兼呈马师山
作者：朱浙
朝代：明

移了新亭结了桥，閒中日月此中消。天晴海畔峰峦出，雨足墙阴薜荔骄。石掌横撑当酒案，松枝低亚任诗瓢。方岩野客能相访，预报山灵折简招。
回师山马君入城夜归纪兴
作者：朱浙
朝代：明

初寒不寒气尚暄，欲雨不雨天茫然。城市经秋试一到，野田把手行相牵。向来许国幸无死，老去为农逢有年。暝色归舆山路沓，候门松火竹篱边。
在张此山宴席口占
作者：朱浙
朝代：明

积雨初晴夜，东风送暖时。高灯明绮席，雅曲荐金卮。烂醉生涯在，留欢别去迟。百年良会几，呼笔一题诗。
天马山庄纪兴奉怀马君
作者：朱浙
朝代：明

岁月焉知汉与秦，桃花开遍武陵春。仙源莫只在平地，圣世还须有逸民。莽莽丘园三亩宅，悠悠云水百年身。疏狂我已无心久，荷蒉从来是异人。坐爱山中白日长，毁誉不到水云乡。苔封石磴芒鞋滑，花扑罂瓶村酒香。老去一丘聊自足，古来万事定何常。自怜坐久青山客，十有九番春草芳。
天马山庄纪兴奉怀马君·其一
作者：朱浙
朝代：明

岁月焉知汉与秦，桃花开遍武陵春。仙源莫只在平地，圣世还须有逸民。莽莽丘园三亩宅，悠悠云水百年身。疏狂我已无心久，荷蒉从来是异人。
天马山庄纪兴奉怀马君·其二
作者：朱浙
朝代：明

坐爱山中白日长，毁誉不到水云乡。苔封石磴芒鞋滑，花扑罂瓶村酒香。老去一丘聊自足，古来万事定何常。自怜坐久青山客，十有九番春草芳。
奉寄汀州太守
作者：朱浙
朝代：明

夫君近作长门守，千里相思有素书。挥洒正当公事暇，缄题兼惠俸金馀。自怜失路偏多感，深愧故人不作疏。岁晚荒山何所有，聊凭回使致双鱼。
娟娟昨夜月今宵看已圆待得明宵见宿昔定殊观月明有圆�世事杂悲欢良时那可掷徘徊清夜阑
作者：朱浙
朝代：明
体裁：古风

攀折河边柳，还渡柳边桥。短发不堪把，月明影潇潇。穷居远城市，残生付渔樵。翘首望八荒，天宇高寥寥。狂歌自成章，聊以娱今宵。
寄吴一蒿别驾
作者：朱浙
朝代：明

一别都门道，生涯各转蓬。相逢重把臂，多病已成翁。附骥思前日，冥鸿想下风。看山朝抚几，拄颊五侯东。朝市多荣辱，山林无是非。莫将轩冕贵，博得茑萝衣。抚事才偏短，为农愿不违。归来陶靖节，岁晚幸相依。疏傅风流远，于今有耿光。壮能行所学，老不去其乡。袍笏抽身早，田园引兴长。瘦筇双短屐，漫步晚山苍。万事浮云外，萧然一故吾。菉葹伤道路，岁月感头颅。野性无羁管，沧江足钓徒。朝来公事并，搔首办诗逋。
寄吴一蒿别驾·其一
作者：朱浙
朝代：明

一别都门道，生涯各转蓬。相逢重把臂，多病已成翁。附骥思前日，冥鸿想下风。看山朝抚几，拄颊五侯东。
寄吴一蒿别驾·其三
作者：朱浙
朝代：明

疏傅风流远，于今有耿光。壮能行所学，老不去其乡。袍笏抽身早，田园引兴长。瘦筇双短屐，漫步晚山苍。
寄吴一蒿别驾·其二
作者：朱浙
朝代：明

朝市多荣辱，山林无是非。莫将轩冕贵，博得茑萝衣。抚事才偏短，为农愿不违。归来陶靖节，岁晚幸相依。
寄吴一蒿别驾·其四
作者：朱浙
朝代：明

万事浮云外，萧然一故吾。菉葹伤道路，岁月感头颅。野性无羁管，沧江足钓徒。朝来公事并，搔首办诗逋。
寄尤溪刘子洁
作者：朱浙
朝代：明

不见平生刘子洁，秋风迢递寄书来。交游寥落几人在，展读摩挲双眼开。碧树羁栖深水陆，紫云梦想旧楼台。夕阳西眺双峰远，别意临高未易裁。拈君玄玉磨清水，坐向松风写我诗。世路多岐成久别，故人千里费相思。移家别县生涯薄，去国孤臣死分宜。萍梗重逢何处是，临风洒翰一凄其。
寄尤溪刘子洁·其一
作者：朱浙
朝代：明

不见平生刘子洁，秋风迢递寄书来。交游寥落几人在，展读摩挲双眼开。碧树羁栖深水陆，紫云梦想旧楼台。夕阳西眺双峰远，别意临高未易裁。
寄尤溪刘子洁·其二
作者：朱浙
朝代：明

拈君玄玉磨清水，坐向松风写我诗。世路多岐成久别，故人千里费相思。移家别县生涯薄，去国孤臣死分宜。萍梗重逢何处是，临风洒翰一凄其。
寄尤溪刘环经历
作者：朱浙
朝代：明

把袂他年君别我，题诗今日我思君。只应共照三秋月，何处相逢一片云。世事都成蕉鹿梦，野情已入海鸥群。旧游回首人千里，翠壁丹枫夕霭曛。
寄张行之水部时在芜湖司课
作者：朱浙
朝代：明

春日西台共赋诗，只今已隔两年期。升沉尔尔何须问，消息茫茫总不知。落日重湖牵梦杳，南天寒雁送书迟。鼎彝竹帛真君事，我向沧浪买钓矶。
寄田拒山宪副
作者：朱浙
朝代：明

使君一疏归来早，家住万山深复深。解组已无当世念，读书真见古人心。白云时下溪头钓，丹壑还从雪后临。我亦乾坤狂措大，索居何处觅知音。千里迢迢访敝庐，分携已是十年馀。空山老去长相忆，前月人来不得书。川上风光原自好，林间心思近何如。江梅未得春消息，赠汝云安双鲤鱼。
寄田拒山宪副·其一
作者：朱浙
朝代：明

使君一疏归来早，家住万山深复深。解组已无当世念，读书真见古人心。白云时下溪头钓，丹壑还从雪后临。我亦乾坤狂措大，索居何处觅知音。
寄田拒山宪副·其二
作者：朱浙
朝代：明

千里迢迢访敝庐，分携已是十年馀。空山老去长相忆，前月人来不得书。川上风光原自好，林间心思近何如。江梅未得春消息，赠汝云安双鲤鱼。
寄竹坡施先生昆玉
作者：朱浙
朝代：明

尤川古邑佳山水，双峰㠝屼水清泚。地远民风淑且闲，渔钓还多隐君子。薄游已作廿年期，只今魂梦长依依。扁舟欲往关山阻，一雁不来音信稀。极目溪云拥溪树，君游是我曾游处。漫题短句送君行，直把愁心向君去。地主竹坡好弟兄，论交结识旧有情。班荆坐爱苍苔煖，携手时闻寒玉鸣。一从放逐更多病，寂寞郊扉掩芳径。摧落平生四海心，真如絷骥气空横。君到尤中见故人，为余传语寄情亲。木兰烟水壶公月，短发蓬松一角巾。
寄陈璞斋
作者：朱浙
朝代：明

不记君别时，岁月良悠悠。昔别发尽白，况复经数秋。非无一纸书，天长路阻脩。时时向令子，勤勤问安不。昨云有家讯，字细如蝇头。起立索书观，想君眼力优。书言客游倦，旦夕买归舟。又言绿水隩，欲卜林塘幽。洿池足菱芡，刀田亦易求。一心处两端，躇蹰迷去留。老去恋故山，携孥当远游。数口隔异县，宁免羁旅愁。山中破茆屋，海田卤不收。顷属饥馑后，知识半已流。生理已穷蹙，圭撮不易谋。故乡虽云乐，贫病增我忧。旧游多友生，缓急或可投。又闻闾里间，还多好义俦。男女就婚嫁，亲戚情绸缪。澹荡天地间，何必念故丘。秋叶鸣策策，蟋蟀响不休。申旦不成寐，思君见无由。迢递寄君诗，庶无沈与浮。
寄题景范亭
作者：朱浙
朝代：明

武昌之山落何处，江海淼茫隔烟雾。景范高亭倚大荒，朝霏夕霭横苍苍。亭高思古向来久，亭中主人应白首。结交国内尽豪英，慷慨何曾接杯酒。石溪张子吾故人，昨来归自楚江滨。相逢抵掌为余说，几见兹亭风景绝。席帽低临山顶云，瑶觞追吸湖心月。寒潭密竹晚氤氲，紫荆花发生清芬。俯瞰南窗望八极，令人长忆范希文。希文襟度何磊落，高行阔步向寥廓。朝营暮度求赢馀，大笑世人空龌龊。尧夫心事乃翁同，东吴故旧漫相逢。麦舟一掷归徒步，家庭唯诺何从容。千载高风竟谁续，近湖兄弟美如玉。锦袍玉带光荧荧，紫诰金章照人目。千钟厚禄宁自腴，倾囷倒廪俗人无。丈夫意气每如此，岁月从容古道徂。浩浩长风吹汉水，兹亭高咏满人耳。我欲从之路阻脩，回复归阑谁倚徙。君往湖南访旧游，沧波放棹洞庭秋。楣间琬琰庶无恙，从君一上岳阳楼。
寄题景范亭
作者：朱浙
朝代：明

瑞霭霏微半不分，遥从江树望江门。橘中遗老今无恙，灶下桐声旧有闻。葵藿丹心瞻日近，庭闱风色及春温。自怜憔悴逋臣影，释褐曾沾玉露恩。
寒宵步月
作者：朱浙
朝代：明

明月不可负，良宵亦可怜。暮夜无招寻，独行芳涧边。月色照我背，月影在我前。踏月弄清影，心赏方悠然。
寿
作者：朱浙
朝代：明

壶公西南来，山水多奇变。云木相蔽亏，楼台递隐见。代更岁月深，族聚子孙衍。世业但诗书，生涯足耕佃。淳庞古俗遗，腾踏清时彦。野性厌丘樊，遐观窥海甸。得造幽人居，遂与幽翁面。闻名情已驰，考德意弥恋。行已惟存心，居家恒积善。温温崇谦冲，抑抑耻矜羡。挠甲数之周，星躔光始遍。精神皋鹤姿，容采桃花片。令子具宏材，留都拜佳选。天书美贤劳，朝列华严弁。浩荡沐恩私，光荣沾宅眷。高堂寿域开，南极老人见。天桂黄飘筵，江鱼白入膳。霞林发清辉，石镜光百鍊。綵袖春风翻，华觞佳客荐。缙绅陈文词，亲戚倍欢忭。拂拭绿纹笺，摩挲紫石砚。为君作长歌，一续王乔传。
寿
作者：朱浙
朝代：明

生荣谁不羡，具庆世应稀。向用康宁福，相将老大时。教忠馀古意，许国是男儿。遥致南山祝，长赓天保诗。
寿守素一首
作者：朱浙
朝代：明

仙果新从天上来，不知名甚转堪猜。琪花自结千年实，阆苑还应几处栽。异品莫须同火枣，奇香正可荐琼杯。野人珍重春相赠，料取高堂笑口开。
寿百岁翁林公诗
作者：朱浙
朝代：明

海上神仙不可期，河车金鼎诚支离。乾坤大璞凿已久，人生满百岁者谁。黄石之阳林氏叟，皓如松雪垂双眉。行年一百不计闰，三万六千日又奇。神强骨壮善食饮，手足便利无倾攲。旦出里门事拜谒，礼数舂容忘倦疲。传闻邻境作春事，排当古物惊群儿。赪肩骈足快一往，道路见者咸叹嘻。殷盘周鼎失颜色，兑戈垂矢谁顾之。平生胸腹极坦荡，语言易直无嵚崎。里中子弟薰雅俗，千载下见羲皇时。天寿平格自应尔，令德寿岂将奚疑。天下乱多治日少，百年升平古所稀。安得生逢明盛世，列圣继作登丰熙。有目不曾见甲胄，有耳不曾闻鼓鼙。岁时闾里相欢洽，姻族共保无参差。圣明推恩遍庶老，乌纱白发光期颐。人生如此足可乐，和气之会谁能希。长夏芳辰属初度，草堂旭日春迟迟。云仍满目环膝下，缤纷贺客陈文辞。远近来观填巷陌，氤氲瑞气光门楣。此翁精神真大耐，将来岁月浩无涯。天马山人镇无事，年年来送寿翁诗。
小池
作者：朱浙
朝代：明

篱落能多地，居然凿小池。白莲还自种，幽兴有谁知。清晓露华集，空天月色宜。江湖万里思，把玩独移时。
山中杂咏
作者：朱浙
朝代：明

冬杪暖于春，晴初绝点尘。看山因到寺，落日不逢人。石陡怜苔涩，天多觉树贫。邻僧收败叶，来瀹茗花新。风定木初落，松寒鹤不来。衡茆还我独，草径为君开。宇宙无穷事，烟霞百尺台。凭高舒一啸，能赋岂吾才。
山中杂咏·其一
作者：朱浙
朝代：明

冬杪暖于春，晴初绝点尘。看山因到寺，落日不逢人。石陡怜苔涩，天多觉树贫。邻僧收败叶，来瀹茗花新。
山中杂咏·其二
作者：朱浙
朝代：明

风定木初落，松寒鹤不来。衡茆还我独，草径为君开。宇宙无穷事，烟霞百尺台。凭高舒一啸，能赋岂吾才。
山中赠别田拒山宪副
作者：朱浙
朝代：明

玉树清芬不可扳，远书幽梦几间关。须知天上归田乐，早信人间行路难。千里不辞重命驾，一灯相对共开颜。青枫白露今摇落，惟有松枝待岁寒。露洗青天百尺台，山灵预报使君来。入门怪我头颅变，见面令人心眼开。草径谁当知仲蔚，鹅湖正自想东莱。海天佳处行须遍，且尽明年二月回。未雨欲行雨且休，客边琴剑滞深秋。重逢契阔何年是，再展从容半日留。童丱追随成白首，鼎彝勋业付沧洲。晓晴风扫攒峰出，碧海青天快壮游。昨日未晴今日晴，东暝曙色渐开明。潮回海岸苍苔滑，路没溪桥秋水平。人在他乡为逆旅，天教今雨试交情。三山驿外秋风里，白苧冲寒两弟兄。
山中赠别田拒山宪副·其一
作者：朱浙
朝代：明

玉树清芬不可扳，远书幽梦几间关。须知天上归田乐，早信人间行路难。千里不辞重命驾，一灯相对共开颜。青枫白露今摇落，惟有松枝待岁寒。
山中赠别田拒山宪副·其三
作者：朱浙
朝代：明

未雨欲行雨且休，客边琴剑滞深秋。重逢契阔何年是，再展从容半日留。童丱追随成白首，鼎彝勋业付沧洲。晓晴风扫攒峰出，碧海青天快壮游。
山中赠别田拒山宪副·其二
作者：朱浙
朝代：明

露洗青天百尺台，山灵预报使君来。入门怪我头颅变，见面令人心眼开。草径谁当知仲蔚，鹅湖正自想东莱。海天佳处行须遍，且尽明年二月回。
山中赠别田拒山宪副·其四
作者：朱浙
朝代：明

昨日未晴今日晴，东暝曙色渐开明。潮回海岸苍苔滑，路没溪桥秋水平。人在他乡为逆旅，天教今雨试交情。三山驿外秋风里，白苧冲寒两弟兄。
岁暮山中即事
作者：朱浙
朝代：明

爱此山中好，迢遥山路斜。梅树我自种，萧条开数花。好风递微香，初日影交加。培根斸新出，扶倾著横叉。抚视穷日夕，曛黑未还家。种梅山径边，下有牛羊道。童竖恣攀翻，纠缠易枯槁。殷勤谢邻翁，爱此寒花好。放牧须前山，前山足丰草。此树亦易种，瘦地难为春。铁骨抱奇石，隔岁翳荒榛。群雀噪寒枝，憔悴依霜筠。栽培肆余力，成阴属他辰。甘与木石居，谁非草莽臣。明日是除日，向此山中来。百卉俱已腓，寒花为我开。冷淡聊自娱，自非调羹才。裴徊未忍去，安知岁月催。
岁暮山中即事·其一
作者：朱浙
朝代：明

爱此山中好，迢遥山路斜。梅树我自种，萧条开数花。好风递微香，初日影交加。培根斸新出，扶倾著横叉。抚视穷日夕，曛黑未还家。
岁暮山中即事·其三
作者：朱浙
朝代：明

此树亦易种，瘦地难为春。铁骨抱奇石，隔岁翳荒榛。群雀噪寒枝，憔悴依霜筠。栽培肆余力，成阴属他辰。甘与木石居，谁非草莽臣。
岁暮山中即事·其二
作者：朱浙
朝代：明

种梅山径边，下有牛羊道。童竖恣攀翻，纠缠易枯槁。殷勤谢邻翁，爱此寒花好。放牧须前山，前山足丰草。
岁暮山中即事·其四
作者：朱浙
朝代：明

明日是除日，向此山中来。百卉俱已腓，寒花为我开。冷淡聊自娱，自非调羹才。裴徊未忍去，安知岁月催。
庆朱若思先生六十作
作者：朱浙
朝代：明

塔麓凝灵秀，翁家即寿乡。历头新甲子，铁面旧风霜。綵服春初入，云林乐未央。百年当此日，几度荐华觞。蓬莱不可见，仙子亦应閒。紫陌红尘外，苍松白石间。萧然忘岁月，可以驻容颜。自是长生诀，何须问大还。
庆朱若思先生六十作·其一
作者：朱浙
朝代：明

塔麓凝灵秀，翁家即寿乡。历头新甲子，铁面旧风霜。綵服春初入，云林乐未央。百年当此日，几度荐华觞。
庆朱若思先生六十作·其二
作者：朱浙
朝代：明

蓬莱不可见，仙子亦应閒。紫陌红尘外，苍松白石间。萧然忘岁月，可以驻容颜。自是长生诀，何须问大还。
愧山醉简一山有作倚韵奉和
作者：朱浙
朝代：明

积雨初收翠满山，丹梯石磴共跻攀。云边野色千村迥，天上松声五月寒。坐爱岩扉当绝胜，行凭风力上孱颜。虚无未觉蓬莱远，只隔烟波百尺间。
扁舟同师山拜山翁于蒲坂别墅蒙赐诗步韵奉答
作者：朱浙
朝代：明

壶公山高兰水深，先生挑竹惯登临。东风蘋藻千年祀，落日江湖万里心。窄径亭台春寂寂，联村桑柘昼阴阴。拿舟自笑孤狂子，得侍仪刑伴朗吟。平皋断岸蔚深深，鹤渚山翁钓石临。忧国空馀双鬓雪，为渔已了百年心。漫从云水寻芳躅，坐爱松篁落翠阴。乘兴重来应不远，扣弦还许续高吟。
扁舟同师山拜山翁于蒲坂别墅蒙赐诗步韵奉答·其一
作者：朱浙
朝代：明

壶公山高兰水深，先生挑竹惯登临。东风蘋藻千年祀，落日江湖万里心。窄径亭台春寂寂，联村桑柘昼阴阴。拿舟自笑孤狂子，得侍仪刑伴朗吟。
扁舟同师山拜山翁于蒲坂别墅蒙赐诗步韵奉答·其二
作者：朱浙
朝代：明

平皋断岸蔚深深，鹤渚山翁钓石临。忧国空馀双鬓雪，为渔已了百年心。漫从云水寻芳躅，坐爱松篁落翠阴。乘兴重来应不远，扣弦还许续高吟。
扁舟溯木兰宿西冲僧舍同马师山和顾颐斋韵
作者：朱浙
朝代：明

古寺倚岩阿，春风款碧萝。烟霞宜野客，猿鹤讶初过。已觉诸天近，还期明月多。老僧缘不薄，投榻意如何。坐爱山中静，庭柯永日移。婆娑游客影，消息野云知。释子何年往，溪光入画奇。题诗镵绝壁，应作后游期。
扁舟溯木兰宿西冲僧舍同马师山和顾颐斋韵·其一
作者：朱浙
朝代：明

古寺倚岩阿，春风款碧萝。烟霞宜野客，猿鹤讶初过。已觉诸天近，还期明月多。老僧缘不薄，投榻意如何。
扁舟溯木兰宿西冲僧舍同马师山和顾颐斋韵·其二
作者：朱浙
朝代：明

坐爱山中静，庭柯永日移。婆娑游客影，消息野云知。释子何年往，溪光入画奇。题诗镵绝壁，应作后游期。
扳和坡翁狱中寄子由二韵
作者：朱浙
朝代：明

澹烟芳草共萋萋，缭绕长堤极目低。素食已应惭仗马，生还那敢望金鸡。一犁独把无遗业，万里携孥任老妻。日暮愁心何处是，八壶东畔五侯西。落魄长安不见春，百年荣辱梦中身。堂堂岁月双蓬鬓，碌碌乾坤一旅人。国内交亲閒屈指，天涯回首正伤神。和风阻水浑无赖，南望湖边又问津。
扳和坡翁狱中寄子由二韵·其一
作者：朱浙
朝代：明

澹烟芳草共萋萋，缭绕长堤极目低。素食已应惭仗马，生还那敢望金鸡。一犁独把无遗业，万里携孥任老妻。日暮愁心何处是，八壶东畔五侯西。
扳和坡翁狱中寄子由二韵·其二
作者：朱浙
朝代：明

落魄长安不见春，百年荣辱梦中身。堂堂岁月双蓬鬓，碌碌乾坤一旅人。国内交亲閒屈指，天涯回首正伤神。和风阻水浑无赖，南望湖边又问津。
扳和坡翁狱中寄子由二韵二府少峰江先生同令弟章山哭其季方文厓上舍得诗二首示及索和赋此·其一
作者：朱浙
朝代：明
体裁：七言律诗

远道音尘定是非，西原空切脊令悲。浮生鼎鼎只如此，合眼时时还见之。青草池塘幽梦断，紫荆风雨暮阴移。人情一别消魂后，轻易繁霜入鬓丝。
挽后斋诗
作者：朱浙
朝代：明

君当远别时，驱车过我庐。仆夫催载行，而我还踌躇。秋日风色寒，送君临路衢。贫别无可赠，慎保千金躯。忽得泥金报，犁然喜可知。别耗谁人将，道远或传疑。游子竟不归，浮云日南驰。谁意曩日别，遽作终天期。形声日已远，魂魄入梦寐。藜床委羸肌，拳足尚抱稚。别久喜见君，倾倒平生意。对君诵我诗，觉来莫省记。晨起翻素帙，索君寄我书。时当初第日，况兼抱瘵馀。千里重相思，诚情还寄余。洒泪不能读，什袭当璠玙。爱材匪不长，植志非不强。鲜君心地好，皎如秋月光。秋月出重阴，流辉天汉旁。如何独不见，千载令人伤。
挽后斋诗·其一
作者：朱浙
朝代：明

君当远别时，驱车过我庐。仆夫催载行，而我还踌躇。秋日风色寒，送君临路衢。贫别无可赠，慎保千金躯。
挽后斋诗·其三
作者：朱浙
朝代：明

形声日已远，魂魄入梦寐。藜床委羸肌，拳足尚抱稚。别久喜见君，倾倒平生意。对君诵我诗，觉来莫省记。
挽后斋诗·其二
作者：朱浙
朝代：明

忽得泥金报，犁然喜可知。别耗谁人将，道远或传疑。游子竟不归，浮云日南驰。谁意曩日别，遽作终天期。
挽后斋诗·其五
作者：朱浙
朝代：明

爱材匪不长，植志非不强。鲜君心地好，皎如秋月光。秋月出重阴，流辉天汉旁。如何独不见，千载令人伤。
挽后斋诗·其四
作者：朱浙
朝代：明

晨起翻素帙，索君寄我书。时当初第日，况兼抱瘵馀。千里重相思，诚情还寄余。洒泪不能读，什袭当璠玙。
挽彭甫佥宪先生
作者：朱浙
朝代：明

襟抱冰壶彻底清，门墙曾一拜先生。十年梦寐空萍梗，万里归来失典刑。出处高风关世教，乾坤公是有乡评。平生述作羞谀墓，独爱斯言不愧情。
无题
作者：朱浙
朝代：明

道情偏称此官閒，朝市劳劳百不干。秪有清忠酬圣世，更无挠节愧西山。十年光景诗多少，万里江湖意未阑。琴剑无多归便得，乡心先过蓼花滩。
春来感事漫成
作者：朱浙
朝代：明

莆阳自古称嘉地，老死何曾饿杀人。白日不堪风景恶，青山谁计髑髅春。去年五月乱纷纷，恶少横行动作群。赖得黄堂贤太守，隐然威望压江氛。
春来感事漫成·其一
作者：朱浙
朝代：明

莆阳自古称嘉地，老死何曾饿杀人。白日不堪风景恶，青山谁计髑髅春。
春来感事漫成·其二
作者：朱浙
朝代：明

去年五月乱纷纷，恶少横行动作群。赖得黄堂贤太守，隐然威望压江氛。
晚步山园口占纪兴
作者：朱浙
朝代：明

小小山园寄翠微，近连山市入烟霏。蓬蒿未许荒三径，花竹从教碧四围。细筑云根通野溜，静凭松叶启柴扉。吾衰脚倚青藜健，日上时来月上归。
有题
作者：朱浙
朝代：明

壶山南来兰水东，水杉河柳相茏葱。中间两族分周姓，山川结秀生诸公。东族夔夔翠渠叟，清德斯世参天功。西族巍巍双竹翁，鸿名刻鼎垂无穷。缤纷台省难指屈，锦衣象简青云骢。瑶环瑜珥皆万镒，治之不敢求良工。珠湖吴子真国手，礼罗非我求童蒙。已见三冬立尺雪，霫霫次第薰春风。彬彬文字成杼轴，撝谦抑损各相崇。我沗西周傍倚玉，早与吾友同磨攻。义方师道两堪赋，绵才惭愧笔如虹。
朋竹篇
作者：朱浙
朝代：明

黄君耿介孰与俦，荒园高卧孤亭秋。城市经年不一到，柴门净扫无交游。平生肝膈向谁是，独与此君同意气。抚几时闻空外音，乐饥自餐淡中味。昔贤交谊称雷陈，君与此君意更真。四十馀年旧知己，久要未须让古人。长身玉立俨生客，毅然不肯借辞色。秪将正直结君欢，还以清脩助君德。道情澹泊两适宜，一日不见君不怡。炎歊坐忘白日午，云霞共订沧洲期。可爱春阳桃共李，婉态柔香烂如绮。荣华眩眼得几时，翻覆瞥人犹敝屣。结交莫结桃李花，世情轻薄令人嗟。所贵于君善取友，倾盖相从到白首。
杨震辞金小轴
作者：朱浙
朝代：明

我爱关西杨伯起，唾视黄金如敝屣。冥冥之中能不欺，千载真心照寒水。荐剡名流定出群，怀金莫夜通殷勤。莫道故人知己少，故人应亦未知君。
柬马师山
作者：朱浙
朝代：明

归来偪仄叹无庐，近借山房一榻居。面势不知多少阔，碧天万里一尘无。自斸云根结草庐，潇然便号白云居。翠峰亭子花光合，闹市风尘定有无。已放天风扫草庐，高虚偏称道人居。莫言天马民贫甚，豆粥藜羹有底无。
柬马师山·其一
作者：朱浙
朝代：明

归来偪仄叹无庐，近借山房一榻居。面势不知多少阔，碧天万里一尘无。
柬马师山·其三
作者：朱浙
朝代：明

已放天风扫草庐，高虚偏称道人居。莫言天马民贫甚，豆粥藜羹有底无。
柬马师山·其二
作者：朱浙
朝代：明

自斸云根结草庐，潇然便号白云居。翠峰亭子花光合，闹市风尘定有无。
桂岩篇
作者：朱浙
朝代：明

满目风烟悲世路，几人清境出尘氛。小山丛桂原无主，万顷秋光总属君。秀色直从天外尽，清芬偏好月中闻。一筇欲访幽栖处，野水微茫隔暮云。
游壶公梁溪
作者：朱浙
朝代：明

缥渺仙源何处寻，缘崖绿树俯秋阴。屏开綵翠疑新障，玉散琤琮递好音。天意特遗贤者乐，壶公真识野人心。风流未数兰亭事，一笑从容豁胃襟。
游山
作者：朱浙
朝代：明

东风应律景初温，暗送微青入晓痕。落日天边明积水，炊烟山下起孤村。苍厓还我曾游处，古寺无僧独闭门。石磴不堪靴底滑，噤寒赤脚踏层云。
游山
作者：朱浙
朝代：明

开年初二日，亭午不云时。拉伴无前约，探春恐后期。松寒闻子落，野迥见人稀。风物供登眺，莫嫌归去迟。
甲辰岁大饥莆中民风八首
作者：朱浙
朝代：明

二麦无秋稌黍空，早田愁旱晚愁风。今年气候何乖舛，百种天灾四处同。甑以生尘突不黔，街头斗粟贵于金。村庄男女馀多少，拆尽人间父母心。山中木实不知名，闻道今年烂漫生。老妪尽携孙与子，悲歌直上白云层。婺妇归啼不忍闻，青天白日怨胡孙。饥雏揉抱魂应断，腾踏苍烟古树根。冻雨酸寒不作甘，晚晴更自落毵毵。采山此际知多少，僵杀黄芦叶底庵。到处山坳与水滨，家家门户蔽荆榛。丁男尽出无鸡犬，风物萧条愁杀人。旱气深时疫气生，凶荒自古势相成。穷乡卧病人人是，落日空原无哭声。暑雨祁寒已怨咨，号寒愁雨更啼饥。老夫夜拥寒炉坐，细数檐声闷咏诗。
甲辰岁大饥莆中民风八首·其一
作者：朱浙
朝代：明

二麦无秋稌黍空，早田愁旱晚愁风。今年气候何乖舛，百种天灾四处同。
甲辰岁大饥莆中民风八首·其七
作者：朱浙
朝代：明

旱气深时疫气生，凶荒自古势相成。穷乡卧病人人是，落日空原无哭声。
甲辰岁大饥莆中民风八首·其三
作者：朱浙
朝代：明

山中木实不知名，闻道今年烂漫生。老妪尽携孙与子，悲歌直上白云层。
甲辰岁大饥莆中民风八首·其二
作者：朱浙
朝代：明

甑以生尘突不黔，街头斗粟贵于金。村庄男女馀多少，拆尽人间父母心。
甲辰岁大饥莆中民风八首·其五
作者：朱浙
朝代：明

冻雨酸寒不作甘，晚晴更自落毵毵。采山此际知多少，僵杀黄芦叶底庵。
甲辰岁大饥莆中民风八首·其八
作者：朱浙
朝代：明

暑雨祁寒已怨咨，号寒愁雨更啼饥。老夫夜拥寒炉坐，细数檐声闷咏诗。
甲辰岁大饥莆中民风八首·其六
作者：朱浙
朝代：明

到处山坳与水滨，家家门户蔽荆榛。丁男尽出无鸡犬，风物萧条愁杀人。
甲辰岁大饥莆中民风八首·其四
作者：朱浙
朝代：明

婺妇归啼不忍闻，青天白日怨胡孙。饥雏揉抱魂应断，腾踏苍烟古树根。
登壶山宿灵云僧舍纪怀
作者：朱浙
朝代：明

似与名山有宿缘，行行误入八壶天。老僧结屋层霄上，稚子开门落照边。野桂香幽风细细，庭蕉影静月涓涓。空堂听罢无生话，为借南窗一榻眠。翠壁藤萝锁石门，此中又是一乾坤。扶筇俯拾天边月，举手閒招海上云。小院松寒僧自老，野田稻晚鹿成群。仙源此去争多少，碧水桃花更有村。桃花洞里灵云寺，信脚来游宿愿酬。松下楼台当落日，山中风物正宜秋。天低坐觉星河坠，气爽应知沆？收。一鸟忽鸣孤嶂晓，萧然木榻梦魂幽。不是身閒事漫游，追随朋益学藏脩。避人更自嫌山浅，遇景还须镇日留。薄宦升沈聊尔尔，他年勋业笑悠悠。松杉清影山窗月，静里工夫得自由。
登壶山宿灵云僧舍纪怀·其一
作者：朱浙
朝代：明

似与名山有宿缘，行行误入八壶天。老僧结屋层霄上，稚子开门落照边。野桂香幽风细细，庭蕉影静月涓涓。空堂听罢无生话，为借南窗一榻眠。
登壶山宿灵云僧舍纪怀·其三
作者：朱浙
朝代：明

桃花洞里灵云寺，信脚来游宿愿酬。松下楼台当落日，山中风物正宜秋。天低坐觉星河坠，气爽应知沆？收。一鸟忽鸣孤嶂晓，萧然木榻梦魂幽。
登壶山宿灵云僧舍纪怀·其三
作者：朱浙
朝代：明
体裁：七言律诗

桃花洞里灵云寺，信脚来游宿愿酬。松下楼台当落日，山中风物正宜秋。天低坐觉星河坠，气爽应知沆�收。一鸟忽鸣孤嶂晓，萧然木榻梦魂幽。
登壶山宿灵云僧舍纪怀·其二
作者：朱浙
朝代：明

翠壁藤萝锁石门，此中又是一乾坤。扶筇俯拾天边月，举手閒招海上云。小院松寒僧自老，野田稻晚鹿成群。仙源此去争多少，碧水桃花更有村。
登壶山宿灵云僧舍纪怀·其四
作者：朱浙
朝代：明

不是身閒事漫游，追随朋益学藏脩。避人更自嫌山浅，遇景还须镇日留。薄宦升沈聊尔尔，他年勋业笑悠悠。松杉清影山窗月，静里工夫得自由。
登梅峰制干李公新祠
作者：朱浙
朝代：明

莆阳一水分南北，童稚能知制干名。好义时从遗老说，临危深见古人情。苍山英爽宜尸祝，白日冠裳有典刑。松叶祠门伸一拜，长风飒飒起天声。
碧塘存稿题辞
作者：朱浙
朝代：明

隐君结屋秋山下，而我幸为邻舍翁。放犊每从清晓出，分泉还许此溪通。一箪粗粝丰年乐，遗俗淳庞太古风。珍重南金投赠意，春馀定费几邮筒。
禾稼在野人有更生之望喜而赋此
作者：朱浙
朝代：明

万室如悬磬，盻盻望早秋。皇天亦悔祸，雨匀风力柔。虹霓不为殃，嘉种满南畴。老农欣见之，庶宽饥渴忧。脱粟幸一饱，甘脆吾何求。低田美禾稼，高田饶黍菽。丰歉昧前期，苦乐易翻覆。贫者嗟已流，死者不可复。何当忍须臾，待此岁时熟。
禾稼在野人有更生之望喜而赋此·其一
作者：朱浙
朝代：明

万室如悬磬，盻盻望早秋。皇天亦悔祸，雨匀风力柔。虹霓不为殃，嘉种满南畴。老农欣见之，庶宽饥渴忧。脱粟幸一饱，甘脆吾何求。
禾稼在野人有更生之望喜而赋此·其二
作者：朱浙
朝代：明

低田美禾稼，高田饶黍菽。丰歉昧前期，苦乐易翻覆。贫者嗟已流，死者不可复。何当忍须臾，待此岁时熟。
笔峰相送别时口占
作者：朱浙
朝代：明

笔峰送客到康家，出海胧胧月有华。归去柴门吠山犬，竹园乱踏影交加。
翁五松朝均庐墓资山乘暇一访偶成
作者：朱浙
朝代：明

古寺平芜一鹤林，月明华表断遗音。惊风摵摵鸣黄叶，疏雨哓哓咽墓禽。宿莽已封三尺土，蓼莪长抱百年心。瘦筇踏遍苍山路，来款柴扉话绿阴。
老梅
作者：朱浙
朝代：明

朔风棱棱寒蚀铁，梅花一枝白胜雪。东皇仗尔报先春，未许狂风便吹折。平湖杳霭澹生烟，遥海苍茫欲上月。此时此景难为言，诗思撩人清可掇。
草堂前芙蓉正吐口占数绝为别
作者：朱浙
朝代：明

芙蓉花发暗柴门，几日相看不出村。地远清溪童更懒，自留盆水饷花根。天付秋花一种奇，草堂清淡正适宜。三春桃李虽多态，曾是秋风几度吹。清霜一夜老蒹葭，墙角芙蓉渐著花。犹忆昔年江上看，西风吹梦客思家。楚水吴山未了因，匆匆魂梦客边身。拒霜已是何年种，刚得今朝作主人。不耐清秋怀远途，草堂坐觉旅怀孤。捲帘月上芙蓉影，便是人间送别图。
草堂前芙蓉正吐口占数绝为别·其一
作者：朱浙
朝代：明

芙蓉花发暗柴门，几日相看不出村。地远清溪童更懒，自留盆水饷花根。
草堂前芙蓉正吐口占数绝为别·其三
作者：朱浙
朝代：明

清霜一夜老蒹葭，墙角芙蓉渐著花。犹忆昔年江上看，西风吹梦客思家。
草堂前芙蓉正吐口占数绝为别·其二
作者：朱浙
朝代：明

天付秋花一种奇，草堂清淡正适宜。三春桃李虽多态，曾是秋风几度吹。
草堂前芙蓉正吐口占数绝为别·其五
作者：朱浙
朝代：明

不耐清秋怀远途，草堂坐觉旅怀孤。捲帘月上芙蓉影，便是人间送别图。
草堂前芙蓉正吐口占数绝为别·其四
作者：朱浙
朝代：明

楚水吴山未了因，匆匆魂梦客边身。拒霜已是何年种，刚得今朝作主人。
萧道长质夫见顾奉别一诗
作者：朱浙
朝代：明
体裁：古风

葵藿倾太阳，草莽共帝臣。嗟予与夫子，各为东西人。拔茅事明主，心迹两相亲。峨峨冠危冠，脩脩拖长绅。纠弹司纪宪，顶踵沐皇仁。抚衷知感激，就列敢逡巡。入台未十日，君疏耿前陈。旁观咸缩颈，梗议一时伸。效颦缄短章，排阍干紫宸。狂谬自速辜，赫劳帝怒嗔。狱户寒无春，阴阴昼旻旻。揣分甘一死，奚能植躬身。君时事营救，嗷嗷焦口唇。罪重不可贳，末减充编民。失势落九天，归耕瘴海滨。结蓑学渔钓，买斧事蒸薪。昨宵梦京国，辇路扬清尘。君门邈九重，徒然愁我神。抟风杀羽翮，欲进诚无因。君今衔使命，前茅光八闽。前日寄书来，此意良已勤。遥遥双旆旌，早晚到城闉。州民异礼数，服野方山巾。公门不可入，此意将何申。君复惠然来，舆马光四邻。平生重意气，别久意弥真。经济须贤达，迂愚甘隐沦。努力各自爱，致远无缁磷。
萧道长质夫见顾奉别一诗
作者：朱浙
朝代：明

葵藿倾太阳，草莽共帝臣。嗟予与夫子，各为东西人。拔茅事明主，心迹两相亲。峨峨冠危冠，脩脩拖长绅。纠弹司纪宪，顶踵沐皇仁。抚衷知感激，就列敢逡巡。入台未十日，君疏耿前陈。旁观咸缩颈，梗议一时伸。效颦缄短章，排阍干紫宸。狂谬自速辜，赫劳帝怒嗔。狱户寒无春，阴阴昼旻旻。揣分甘一死，奚能植躬身。君时事营救，嗷嗷焦口唇。罪重不可贳，末减充编民。失势落九天，归耕瘴海滨。结蓑学渔钓，买斧事蒸薪。昨宵梦京国，辇路扬清尘。君门邈九重，徒然愁我神。搏风杀羽翮，欲进诚无因。君今衔使命，前茅光八闽。前日寄书来，此意良已勤。遥遥双旆旌，早晚到城闉。州民异礼数，服野方山巾。公门不可入，此意将何申。君复惠然来，舆马光四邻。平生重意气，别久意弥真。经济须贤达，迂愚甘隐沦。努力各自爱，致远无缁磷。
落花
作者：朱浙
朝代：明

花开长自掩柴扉，闻道春归却未归。出洞暗随流水远，乘风高逐晓云飞。馀香正喜临书幌，秀色还堪著綵衣。病起逢春抛药裹，摩娑瘦骨近应肥。倦倚危阑日未斜，碧云芳草遍天涯。泥融海燕营香垒，花暖崖蜂闹晚衙。抚景有时成独笑，留春无计转须嗟。何当一摘蟠桃实，共结幽期九万赊。一拂瑶琴一再弹，春明那负酒杯宽。红英树尾香犹恋，绿玉庭心影正团。清景可孤天上月，流光堪老镜中鸾。槁桐不尽相思调，忍探当年白玉环。白石苔生紫锦鳞，繁英碎点绣文茵。攀翻曾被君王宠，摧落均沾天地仁。明月关河千里共，春山风雨一番新。长安陌上花如绮，多少人间自得人。
落花·其一
作者：朱浙
朝代：明

花开长自掩柴扉，闻道春归却未归。出洞暗随流水远，乘风高逐晓云飞。馀香正喜临书幌，秀色还堪著綵衣。病起逢春抛药裹，摩娑瘦骨近应肥。
落花·其三
作者：朱浙
朝代：明

一拂瑶琴一再弹，春明那负酒杯宽。红英树尾香犹恋，绿玉庭心影正团。清景可孤天上月，流光堪老镜中鸾。槁桐不尽相思调，忍探当年白玉环。
落花·其二
作者：朱浙
朝代：明

倦倚危阑日未斜，碧云芳草遍天涯。泥融海燕营香垒，花暖崖蜂闹晚衙。抚景有时成独笑，留春无计转须嗟。何当一摘蟠桃实，共结幽期九万赊。
落花·其四
作者：朱浙
朝代：明

白石苔生紫锦鳞，繁英碎点绣文茵。攀翻曾被君王宠，摧落均沾天地仁。明月关河千里共，春山风雨一番新。长安陌上花如绮，多少人间自得人。
西方成迹为王通府题
作者：朱浙
朝代：明

宇宙皆吾分，物情便苟安。丈夫当许国，王事敢辞艰。凿地开新险，成堤障倒澜。惟应西郡乘，千载不能删。
观竞渡和韵
作者：朱浙
朝代：明

壶公山下作端阳，素舸欢呼斗欲狂。我亦临流同吊古，湘累骨冷已千霜。
觅菊
作者：朱浙
朝代：明

群季风流共一家，相携黄石看黄花。主人好事那相厌，自得不知时自誇。秋水菱荷先陨落，春阳桃李漫纷华。十弓借与阶前地，为觅苍金寸许芽。白发黄花意自违，野情秋色澹适宜。懒从碧草荒三径，独对西风酹一卮。真景闻人争诧说，赏心嗟我负襟期。明年此际花时候，拄杖敲门定是谁。高下还须费剪裁，晓晴篱落锦屏开。奇香迥与他年别，仙品新从何处来。生意天然难罨画，化工原自厚栽培。陶公匪爱杯中绿，直爱秋光泛酒杯。荷花博士古来有，菊圃主人今是君。雅操静从霜后见，幽香偏爱月中闻。自怜浮世知音少，谁把瑶华结赠殷。万顷秋光无尽藏，满篱不惜许平分。
觅菊·其一
作者：朱浙
朝代：明

群季风流共一家，相携黄石看黄花。主人好事那相厌，自得不知时自誇。秋水菱荷先陨落，春阳桃李漫纷华。十弓借与阶前地，为觅苍金寸许芽。
觅菊·其三
作者：朱浙
朝代：明

高下还须费剪裁，晓晴篱落锦屏开。奇香迥与他年别，仙品新从何处来。生意天然难罨画，化工原自厚栽培。陶公匪爱杯中绿，直爱秋光泛酒杯。
觅菊·其二
作者：朱浙
朝代：明

白发黄花意自违，野情秋色澹适宜。懒从碧草荒三径，独对西风酹一卮。真景闻人争诧说，赏心嗟我负襟期。明年此际花时候，拄杖敲门定是谁。
觅菊·其四
作者：朱浙
朝代：明

荷花博士古来有，菊圃主人今是君。雅操静从霜后见，幽香偏爱月中闻。自怜浮世知音少，谁把瑶华结赠殷。万顷秋光无尽藏，满篱不惜许平分。
贺方两峰得孙
作者：朱浙
朝代：明

南望壶公不咫尺，峥嵘天地两峰尊。乔松待得三千岁，老鹤添生第二孙。杳霭澄塘开霁色，氤氲沧海浴朝暾。阿翁乐意知多少，贺客时称绿玉樽。
赠丰山陈子于庭
作者：朱浙
朝代：明

我爱丰山无俗韵，时时来往小斋中。野情自比天随子，诗句多师陆放翁。环堵萧然无一物，才名早已动诸公。长吟尽日不知厌，兴入冥冥海上峰。
赠别黄方山
作者：朱浙
朝代：明

靡靡嗟流俗，刚方慕古人。朝廷三尺法，男子百年身。道已齐荣辱，时哉任诎信。苍生须料理，行路展经纶。高贤自城阙，下士祗山林。未必平生旧，相期一片心。风云人事改，天地主恩深。白日关山道，归囊有素琴。
赠别黄方山·其一
作者：朱浙
朝代：明

靡靡嗟流俗，刚方慕古人。朝廷三尺法，男子百年身。道已齐荣辱，时哉任诎信。苍生须料理，行路展经纶。
赠别黄方山·其二
作者：朱浙
朝代：明

高贤自城阙，下士祗山林。未必平生旧，相期一片心。风云人事改，天地主恩深。白日关山道，归囊有素琴。
赠南洲
作者：朱浙
朝代：明

南洲栖隐处，东近五侯山。心迹浮名外，行藏晏坐间。新诗频入刻，逸兴许谁扳。永日衡门下，何人数往还。
赠大田县范玉溪
作者：朱浙
朝代：明

一琴三尺剑，舣棹北溪滨。莫是玉溪子，迢迢访故人。我爱玉溪子，放舟玉溪上。萧萧芦荻秋，明月恰相向。
赠大田县范玉溪·其一
作者：朱浙
朝代：明

一琴三尺剑，舣棹北溪滨。莫是玉溪子，迢迢访故人。
赠大田县范玉溪·其二
作者：朱浙
朝代：明

我爱玉溪子，放舟玉溪上。萧萧芦荻秋，明月恰相向。
赠孙芝溪孙君廷载家世缙绅游意岐黄之术别号芝溪侍宦来莆小诗奉赠兼呈尊翁先生以为何如
作者：朱浙
朝代：明

公子有奇好，芝溪静卜居。还从尘外境，细读枕中书。短屐春山里，长镵秋雨馀。欲从问真诀，何以愈迂疏。
送丘元镇元秀二生还武夷
作者：朱浙
朝代：明

昔年我过大安驿，初闻生名未相识。杖策迢迢千里来，弟兄两映连城璧。长兄才气豪且雄，一扫数篇才一息。季弟文思浩莫当，拈题书楮盈数尺。少年文彩蔚葳蕤，顾我摧颓真不及。楩楠梧槚称美材，狭邪平敚俟绳直。颃颜师席聊复然，摘发瑕疵痛裁抑。等閒点化易为功，一家言语成组织。武夷山水多才贤，前哲立言继六籍。本根深沃枝干蕃，滋溉栽培富学术。吾徒正学宜勉旃，文字区区固馀力。
送亦亭方世讲上舍谒选和韵
作者：朱浙
朝代：明

春日春风两袂轻，亦亭亭外即春明。观光此日应新宠，循吏君家有旧声。离别休为儿女态，祝规须尽友生情。孤臣江海还多病，望断卿云忆帝庭。
送李司训迁官永福
作者：朱浙
朝代：明

秋深行色淡相关，一片翔云况可攀。鼎吕已增吾道重，岩廊曾得此身閒。清真迥出风尘外，吏隐更存水石间。十载莆阳无长物，逢人惟说八壶山。
送江城尹黄时简
作者：朱浙
朝代：明

忆昨与君听鹿鸣，双骑骏马朝神京。少年快意轻世事，谓言唾手成功名。功名牢落如捕影，踪迹聚散同浮萍。束书三上获一第，滥竽旅进充明庭。瞽言谬发昏醉梦，幸逢宽政逭天刑。归卧荒山饶岁月，十又七番春草青。嗟君蹉跎更晚遇，四十释褐尹江城。清操所难君子守，去思重见古人情。抡才共儗登台省，列爵还应待俊英。丈夫出身事明主，拔擢任使生光荣。夙夜靖共须黾勉，冥顽惭愧负生成。阴晴南国仲春后，水陆中州万里程。送子长安何处是，五云宫阙日边明。
送王在曾春试
作者：朱浙
朝代：明

天上迢迢白玉京，少峰兼侍笔峰行。长江五月南风迅，大野三更北斗平。晓日担头明剑气，蛰龙动处殷春声。青云贤达无书久，莫漫逢人说姓名。
送笔峰王使君之官
作者：朱浙
朝代：明

一卧苍山几送君，路岐南北任纷纷。英雄名姓须青史，薄劣行藏只白云。别意故应难入画，老人更自惜离群。山中漫倚阳关调，缓步微吟到夕曛。
送邵仲德
作者：朱浙
朝代：明

春风香吐长安陌，君乘高黄我马白。得路俱承圣主恩，弹冠共作金门客。小臣感激期致身，愿为良臣为忠臣。策名自庆逢明世，曲学曾应笑古人。迂阔肝肠伤琐细，梦寐晤言无次第。死弃真甘鄙分宜，生还仰荷皇威霁。一坠九天失世荣，菑畬自称妻儿耕。壮心已逐丹枫落，白发几看青草生。君今南去缘何罪，万里挥戈戍边海。直随万壑赴东溟，汤汤曾见沧波改。日黑柴门未止关，邂逅青山黄石间。昔人漫道从军乐，客子休嗟行路难。越溪闽峤异关塞，瘴岭岚烟须自爱。更闻执手慷慨歌，丈夫命存百无害。
送郑于藩春试
作者：朱浙
朝代：明

浩然一笑辞知己，万里青天更北行。避暑起先红日出，问程望入綵云横。腾凌海岱孤怀壮，盥濯江河双眼明。此去功名须入手，施为莫遣负平生。
送陈把总升都阃
作者：朱浙
朝代：明

南日关天险，安危仗虎臣。扫清输壮略，控带及全闽。专阃分符重，三军别意亲。先声应破胆，谈笑静风尘。
遣吴氏女归本宅
作者：朱浙
朝代：明

汝宗本华胄，田园生理微。顷遇岁年荒，闾里共苦饥。汝父抱汝来，岁晏重相依。汝时尚幼小，出入须提撕。朝嬉同稚孙，夕寝侍母慈。所幸儿女仁，群侪安敢欺。谁云非骨肉，周视同女儿。忽忽阅数年，秀发扬双眉。语言颇巧慧，亦有佳容姿。娟娟云边月，濯濯花间枝。怜汝渐长大，白璧无磷缁。嫁汝非所能，留汝非所宜。兹当仲春月，岁丰物熙熙。鸟雀育其雏，啾啾镇相随。人惟万物灵，能免顾尔私。浣濯旧衣裳，缄缕新履綦。虽无环与珥，粉黛令薄施。遣尔归而宗，婉娩习女仪。作配宜令门，议婚当及兹。再拜辞我去，送汝门之畿。东望五侯山，路记初时来。人生父母心，莫悲生别离。六载今来归，喜极泪交垂。祖母见汝来，抚顶生歔欷。叔婶见汝来，感叹成嗟咨。宗族妯娌间，咸来视汝为。人生无根蒂，飘荡长风吹。向令落他门，宁有生还期。汝伯俟斋翁，平生心相知。归时相问讯，细话此中时。
遣女
作者：朱浙
朝代：明

吾年四十馀，生汝苦不早。少小心甚怜，晨夕寘怀抱。有姊亦齐肩，相将离襁褓。傍母恣娇痴，绰约花枝好。人生易乖张，一别何草草。娉婷只影孤，戚戚向兄嫂。仰赖大母慈，教育均覆帱。一婢习所安，内顾免烦恼。今日当有行，贫家事枯槁。汝归母不知，拜泣伤我老。里门东西居，近别非远道。殷勤奉姑嫜，黾勉羞蘋藻。勖哉往汝家，温恭以为宝。
野夫
作者：朱浙
朝代：明

野夫多年不照镜，衰容偶自临清池。本来面目不可识，低首笑问公为谁。峥嵘岁月今馀几，塌飒风烟乃尔为。我笑亦笑竟无语，竹枝摇曳光参差。
钝斋杨老先生八十初度外孙张大章友人也持此为寿某敬为题数句共致庆祝之意云
作者：朱浙
朝代：明

东风吹庭著花枝，钝斋先生初度时。帘栊光射日杲杲，笙歌声暖春迟迟。人生富贵何须早，岁晚苍松看更好。清阶十转帝恩深，五马归荣身未老。乾坤赋予何太偏，栽培善庆理宜然。甲子重番又廿载，嗣来星纪无穷年。齐眉内子鬓双白，扶藜相对如宾客。诸儿鹄立内外孙，莫是神仙真眷宅。瞳清气健好容颜，留与后人作画看。共说香山诸老者，如翁五福定应难。
閒爱清宵长老畏白日速羲和无停鞭流光双转毂馀生知几何抚景胡不乐蜗涎足自濡人心苦不足良宵成独游皓月当秉烛
作者：朱浙
朝代：明

鸡犬无一喧，寒色四郊静。东峰青松枝，高卧白玉镜。仰观天无河，屋角横斗柄。寂寥靡所欢，清虚惬情性。商颂有遗音，琅然发孤咏。䆉稏寒未收，草根响蟋蟀。寒月何太清，耿耿照毛发。转令山色幽，爱此溪光滑。夜深风露凉，山人老皮骨。平生不能饮，负彼杯中物。
閒爱清宵长老畏白日速羲和无停鞭流光双转毂馀生知几何抚景胡不乐蜗涎足自濡人心苦不足良宵成独游皓月当秉烛·其一
作者：朱浙
朝代：明

鸡犬无一喧，寒色四郊静。东峰青松枝，高卧白玉镜。仰观天无河，屋角横斗柄。寂寥靡所欢，清虚惬情性。商颂有遗音，琅然发孤咏。
閒爱清宵长老畏白日速羲和无停鞭流光双转毂馀生知几何抚景胡不乐蜗涎足自濡人心苦不足良宵成独游皓月当秉烛·其二
作者：朱浙
朝代：明

䆉稏寒未收，草根响蟋蟀。寒月何太清，耿耿照毛发。转令山色幽，爱此溪光滑。夜深风露凉，山人老皮骨。平生不能饮，负彼杯中物。
雨竹
作者：朱浙
朝代：明

有石有石生崛奇，有竹离立静相依。枝垂叶重翠欲滴，霫霫满园春雨时。道情爱此挺寒玉，尽日披图看不足。属餍人间桃李花，能红能白总尘俗。
题三洲章先生小景
作者：朱浙
朝代：明

海上丹山碧树村，依稀风景似桃源。春深古路无来往，负崦人家静闭门。簇簇沙头系短篷，招提深处暮闻钟。板桥不渡苍苔滑，漭漭江潭烟雨中。
题三洲章先生小景·其一
作者：朱浙
朝代：明

海上丹山碧树村，依稀风景似桃源。春深古路无来往，负崦人家静闭门。
题三洲章先生小景·其二
作者：朱浙
朝代：明

簇簇沙头系短篷，招提深处暮闻钟。板桥不渡苍苔滑，漭漭江潭烟雨中。
题与湖南应城易生
作者：朱浙
朝代：明

数口飘零寄海滨，长途甚处是行津。麦舟发付何轻易，未必今人异古人。
题两山手卷
作者：朱浙
朝代：明

壶公卓落三千丈，谷城嵯峨屹相向。山前沧海尽桑田，一望平川豁如掌。道人结屋两山中，日日还登两山上。一茎苍玉过眉长，小制山巾玄鹤氅。放歌倦憩古松阴，洗药近闻百泉响。有时兰水弄扁舟，落日孤蒲横两桨。人生淡荡自可怜，富贵倘来安所强。世间衢路转嵚崎，物外乾坤自弘敞。昨来寄我新诗篇，句带烟霞色苍莽。我家近在两山东，十亩瓜田接平壤。市尘迥隔不见人，乘兴可来亦可往。百年谁是素心人，松叶柴门须一访。
题两山手卷
作者：朱浙
朝代：明

夙怀岩壑奇，不受尘埃障。悠悠草堂间，岑崿俱相向。壶公挺以青，谷城丽而壮。飞翠白云隅，开图清汉上。山气日以积，君心日以舒。谁知蛟龙蟠，崭然头角殊。杏园春自好，桂树影扶疏。无言自永日，独契包羲书。
题九霄墨菊
作者：朱浙
朝代：明

近来好事遍搜奇，篱落秋光千万枝。尚有仙家长品在，天香未许世人知。
题九霄深红菊
作者：朱浙
朝代：明

几朵深红篱畔栽，幽香刚对一尊开。江村秋色凉如水，五柳先生归去来。
题九霄菊卷
作者：朱浙
朝代：明

海上白纶巾，爱此黄花晚。借问开茅堂，屏列饶百本。今年春夏交，霖潦佳苗损。谽谺苍石孤，丝茸绿葹蹇。凉飙惊节换，独酌情未遣。偶此见华姿，熠熠满芳苑。生态各低昂，幽馨任舒卷。暮对及宵缸，晨窥废朝饭。忽若尘虑遗，顿觉道心远。桃李漫葳蕤，摧落易朝菌。荒径拂松霜，移根自持畚。
题全懿堂古诗一首
作者：朱浙
朝代：明

全懿高堂渺何许，重湖濛濛隔烟渚。闽山回首白云垂，落日凄凉怆谁语。堂中太母年少时，一念孝诚众推与。雍雍鸣雁新相和，荡荡长天失其侣。阿翁年大阿姑死，只影娉婷儿方乳。众口喧啾太䀨人，细情姑息偏怜汝。两髦一醮真不移，万夫独勇谁能禦。忍为弱草负乾坤，誓作真松挺寒暑。发焦尘镜掩铅华，手裂残灯事机杼。年年草屋閟青阳，夜夜繁霜入白芋。爱儿早不废诗书，惜儿苦不欠箠楚。燃薪照夜眵眼眶，移几就暄遍亭宁。柳家辛劳资熊丸，陶母殷勤事鸡黍。心坚分作未亡身，眼见儿成进士举。直将持此报夫君，笑入黄泉真死所。孤儿追慕无休期，冰檗官箴佩遗矩。朝出倚门暮倚闾，九原路沓空延伫。君不见千载蓼莪诗，令人一读泪如雨。
题刘宪副翠竹山房手卷
作者：朱浙
朝代：明

世人见竹不解爱，自是参差自得时。地近尖星谁是宅，溪环碧玉此君宜。乾坤独禀清虚操，霜霰群芳剥落时。遥指关山何处是，临风洒翰寄新诗。云壑潇潇竹万竿，书来日日报平安。天声自发高难和，雨色还疑秀可餐。科斗汗青馀琬琰，凤皇秋实厌琅玕。乡关迢递江湖远，百绕溪堂梦里看。
题刘宪副翠竹山房手卷·其一
作者：朱浙
朝代：明

世人见竹不解爱，自是参差自得时。地近尖星谁是宅，溪环碧玉此君宜。乾坤独禀清虚操，霜霰群芳剥落时。遥指关山何处是，临风洒翰寄新诗。
题刘宪副翠竹山房手卷·其二
作者：朱浙
朝代：明

云壑潇潇竹万竿，书来日日报平安。天声自发高难和，雨色还疑秀可餐。科斗汗青馀琬琰，凤皇秋实厌琅玕。乡关迢递江湖远，百绕溪堂梦里看。
题刘慎斋墨兰
作者：朱浙
朝代：明

众莽共披纷，兹兰迥出群。孤根依静石，久伴结芳荪。空谷无人到，清风独自闻。撷枝无可赠，惆怅忆夫君。
题双寿手卷
作者：朱浙
朝代：明

城东两株树，亭亭恰相向。枝叶覆闉都，半落青云上。故老传来七十秋，清风琴瑟鸣相酬。有时青天吐明月，珊瑚拂镜当空流。只今颜色无衰改，傲雪凌霜镇长在。坐令邑里生辉光，那羡蟠桃隔沧海。
题天阶集疏卷为章三洲作
作者：朱浙
朝代：明

夫君东南英，起际云龙会。中舍披日华，西台挺风槩。埋轮钦古贤，落笔慑时辈。名动缙绅间，影落江湖外。九万方迅征，一息力愈倍。向仆初登朝，寡识言语悖。铩翮荷生全，推心安可悔。甘为草莽臣，老死圣明代。搔首望京华，浩然成独嘅。
题姚同年在明虚谷别号卷
作者：朱浙
朝代：明

尘纷不可到，白日悄沈沈。自尔发灵籁，何曾闻足音。静探无极蕴，妙契圣人心。欲问潜虚子，云关一许寻。
题宋友泉杨休录
作者：朱浙
朝代：明

从政何曾易，居乡更自难。大都交际处，总在是非间。去日留遗爱，逢人不愧颜。乡评与士论，千载不能刊。
题寒泉手卷
作者：朱浙
朝代：明

巧匠窍坚垍，得泉清且冽。清如薄暮不云之青天，冽比阴山未春之白雪。郦元水经不挂名，仙源讵敢厕凡列。井德虽不移，滋滋来不绝。罂甈荐樽罍，朱明失歊热。文园病渴卧空山，长日愔愔心不悦。欲寻药草古方无，期向源头澡澄澈。
题小景
作者：朱浙
朝代：明

江南多仙山，历历插晴昊。岁晚无严霜，山寒色更好。缘厓见红花，涉径得绿草。高寺忆远公，玄谈事幽讨。鸣鸦飞青松，曾见此树老。人生难百龄，行乐苦不早。委运任去留，身閒以为宝。
题山房
作者：朱浙
朝代：明

北极烟霞迥，西轩水石寒。何年归栗里，前梦说邯郸。涉世情偏懒，读书兴未阑。尚怀明主恋，炯炯寸心丹。
题张教授必学慈孝永思小卷
作者：朱浙
朝代：明

生别何草草，死别何悠悠。霜落荆门树，萧然天地秋。携孥一万里，禄养为亲谋。兹事已不及，钟鼎将奚求。妇姑平生欢，瓶罍千载羞。蓼莪不忍读，洒泪满山丘。
题张耻独手卷
作者：朱浙
朝代：明

独行不愧影，独寝不愧衾。我诵古人言，应知古人心。古人几千载，其心垂至今。伏地雷惊蛰，闻天鹤在阴。勿谓独不知，俨若鬼神临。勿谓独不彰，殷若钟磬音。所以君子人，幽独在所钦。夫君号耻独，兹意一何深。逝将书户牖，庶用存规箴。性情时静观，义理日幽寻。毋使尔茅滋，望致蓁莽侵。童冠相追随，读书松桂林。人事多乖违，出入昴与参。君游碧海涯，我老青云岑。秋山风日佳，蓬萍偶盍簪。抚卷索我诗，引吭为君吟。务学贵得朋，独知岂所任。静定恒自持，狂驰谁共禁。愿言崇令德，致重比南金。
题彭典史竹坡手卷
作者：朱浙
朝代：明

竹坡主人何昂藏，丰标白晰发毛苍。金闺通籍齿方壮，天路联镳志正扬。万里独过梨岭道，一官恰对壶山阳。俸钱微薄能几许，世故艰难已备尝。政有催科怜我拙，民多凋瘵令人伤。毁誉荣辱无端绪，期会簿书有故常。求牧正廑忧国意，烹鲜自试活人方。海田岁熟农家乐，公馆春深化日长。可是宦情宜土俗，何曾云物关江乡。望中魏阙青丝骑，梦里高坡绿玉床。文字平生敦宿好，荐绅投赠富新章。无求偏觉人情好，写意成诗滋味长。乘兴挥毫聊一扫，老怀醉墨笑琳琅。
题扇面
作者：朱浙
朝代：明

濯足咏沧浪，江皋一草堂。秋清目力远，天际客扬航。青嶂连天迥，丹枫向日明。草桥人不渡，万事一丝轻。
题扇面·其一
作者：朱浙
朝代：明

濯足咏沧浪，江皋一草堂。秋清目力远，天际客扬航。
题扇面·其二
作者：朱浙
朝代：明

青嶂连天迥，丹枫向日明。草桥人不渡，万事一丝轻。
题扬州卞鹗皋七十寿诗
作者：朱浙
朝代：明

檗翁檗翁好气魄，瑰奇磊落风云客。壶山兰水不住身，淮海维扬有旧宅。扬州城市多故人，就中谁与最相亲。倾囷倒廪重然诺，鹗皋端合如翁人。少壮交游今白首，江北江南前来久。春风昨日寄缄书，千里殷勤问安否。此翁年纪今几何，问道如翁还较多。泛湖夜醉船头酒，舞影时翻月下蓑。檗翁强健天所假，出处安危系天下。东山非久卧安石，洛下行当起司马。中流击楫大江深，官堤杨柳增繁阴。故人出迓邮亭外，尽说相思一片心。
题晚斋卷
作者：朱浙
朝代：明

高斋既潇洒，匡坐晚尤宜。广庭落疏阴，仰见青冥枝。聿当霜霰候，蔚有春阳姿。道心与之然，把玩恒自怡。少壮足努力，老大徒委蛇。百里半九十，古老言吾规。愿君崇令德，岁晏以为期。
题此峰诗卷
作者：朱浙
朝代：明

我爱乌山下，悠然一草堂。此峰高不极，开户正相当。玉柱撑元化，濛云雨八荒。道情将野意，相对入冥茫。
题漳浦南园手卷詹惠御史之弟
作者：朱浙
朝代：明

南园南望隔千里，今日从君话胜游。笔格棋枰消岁月，池台花草领春秋。前身莫是陶居士，行乐真同马少游。回首邯郸成一梦，钓矶我已落沧洲。
题石渚逋仙隐几看梅卷
作者：朱浙
朝代：明

天地闭穷冬，湖山三尺雪。十日不开门，寒花近可折。插置玉壶中，壶冰味增冽。隐几已忘言，对此自怡悦。拈起便成诗，诗神转清绝。
题章三洲易学纪成卷
作者：朱浙
朝代：明

天覆与地载，大易行其中。先天地而有，后天地而终。气机自活泼，理趣何冲融。尝闻古圣人，爰有包羲氏。洞彻阴阳关，妙写鬼神秘。乃始作八卦，重为六十四。画成方有易，易在未画前。一画复一画，其势皆自然。先天虽无言，默焉思已传。尔来几千秋，圣圣凡屡作。先后互发明，灿然在心目。昭扬玄中玄，所以觉后觉。孔氏编三绝，犹著为六经。家传而人诵，万古垂日星。圣朝重置师，教育充明庭。吾莆富鸿儒，正学绍邹鲁。古老相沿袭，近习迷太古。六经缺其一，无乃太莽卤。夫子台中彦，谪官海上濆。时哉深易道，乐矣阐人文。端然坐皋比，开口吐所闻。亹亹启青衿，无徒资诵读。剽窃口耳间，祇用媒利禄。善学颜子渊，庶几不远复。下士未闻道，悔吝动相求。既蹈浚恒凶，或承覆餗羞。洗心从君学，庶用寡愆尤。
题网鱼图
作者：朱浙
朝代：明

十年结一网，网鱼东海边。孔疏鱼不罥，望洋思悠然。小大用各适，回桡姑舍旃。我有白玉钩，炯炯挂青天。期将龙伯国，一举六鳌连。
题节妇手卷
作者：朱浙
朝代：明

别去何太速，百年未有涯。残生惟一死，万事只孤儿。白发丹心苦，青天明月知。哺乌情不展，洒泪蓼莪诗。
题虎
作者：朱浙
朝代：明

大物奋神威，群毛俱辟易。藜藿遂生荣，林峦增赫奕。迩来雨露深，荆榛自堆积。妖狐时媚人，毚兔日交迹。日暮天无云，啾啾恣啖咋。安得矫矫姿，耽视坐密席。长啸生清风，凛凛镇宗祏。
题西渠水亭
作者：朱浙
朝代：明

高柳阴浓半掩扉，平田水满鹭交飞。小江风物堪图画，落日渔舟荡桨归。矮作垣墙小结庐，一泓春碧湛西渠。花间醉唤客尝酒，竹里卧听儿读书。月上潮生风自来，主人爱客清尊开。漫游信脚浑无定，打话高亭更此回。潇洒前村玉万竿，冥冥江色暮云寒。偶然风摆高枝亚，尽露天南百尺山。
题西渠水亭·其一
作者：朱浙
朝代：明

高柳阴浓半掩扉，平田水满鹭交飞。小江风物堪图画，落日渔舟荡桨归。
题西渠水亭·其三
作者：朱浙
朝代：明

月上潮生风自来，主人爱客清尊开。漫游信脚浑无定，打话高亭更此回。
题西渠水亭·其二
作者：朱浙
朝代：明

矮作垣墙小结庐，一泓春碧湛西渠。花间醉唤客尝酒，竹里卧听儿读书。
题西渠水亭·其四
作者：朱浙
朝代：明

潇洒前村玉万竿，冥冥江色暮云寒。偶然风摆高枝亚，尽露天南百尺山。
题邓旂山掌教奖劳轴
作者：朱浙
朝代：明

考德久崇钦世业，抡材端合应时须。典司风化宁卑秩，教授苏湖是巨儒。
题陈居素手卷
作者：朱浙
朝代：明

荣华不可慕，素履重偏长。别业居幽处，名山对草堂。招寻无俗侣，供具祗家常。时挹南华老，静谈秋水章。
题马石渚所藏梅道人墨竹卷
作者：朱浙
朝代：明

道人写竹一尺强，远势矫矫淩风翔。乾坤一气自完足，底事寒梢万丈长。
题黄南金先生乃翁翠筠挽卷
作者：朱浙
朝代：明

翠筠不可作，空慕翠筠名。缅想林泉趣，都忘世俗情。晴曦疑雨色，静夜起天声。回首闽云结，偏将老子诚。
题龙
作者：朱浙
朝代：明

怪物生江濆，时潜以养智。头角虽峥嵘，独力难自致。春雷破顽阴，风雨复时至。变化升九衢，焱燹著灵异。嘘气生青云，沛泽犹未试。万物天地间，闯然返生意。
饮黄石友人黄正可晚青亭和师山题壁
作者：朱浙
朝代：明

戢影落名山，岁月累云周。如何咫尺地，兹亭今始游。小草冒庭幽，寒花明墙陬。摵摵高树声，萧然似林丘。西风天欲暮，雨意鸣灵鸠。主人有好怀，开尊更献酬。相与各赋诗，谈笑销百忧。爱此同游人，俱维静者流。盍簪诚足乐，万事吾何求。
默所诗
作者：朱浙
朝代：明

一动还一静，一语还一默。语默动静间，谁能但墨墨。动以静为本，语以默为常。静翕动乃辟，默胜言弥章。圣人欲无言，德盛物自化。贤人谨其言，言垂千载下。凡夫言孔多，掀唇恣啁啾。何能崇令德，忤物生悔尤。嗟哉此心微，出入系敬肆。须臾失所操，溃滥何不至。王子领庭训，默所以自箴。非徒结其舌，尚亦谨诸心。集木如临渊，志大心转小。千言不为多，一言未为少。是谓静之理，常寓动之中。嘉言会有闻，千里钦英风。下士懵心学，恒言杂好丑。气刚剧欲吐，有若衔余口。当夫未悔时，好狂复如痴。俟夫既悔时，奔骥将焉追。常诵古人言，语吪默固好。爱助诚无由，庶几用自考。
龙泉王公尹莆有惠政焉洽于吾民兹当考绩小诗奉赠以致惜别之情
作者：朱浙
朝代：明

海县青郊外，归来借一廛。自怜身计拙，喜得使君贤。井食惟输税，丁差不费钱。可能忘帝力，耕凿自年年。一麾江海上，三载屈英豪。秩满宜登最，民怀有大劳。青山遮去辙，白日照征袍。远业深相勖，临岐赠宝刀。
龙泉王公尹莆有惠政焉洽于吾民兹当考绩小诗奉赠以致惜别之情·其一
作者：朱浙
朝代：明

海县青郊外，归来借一廛。自怜身计拙，喜得使君贤。井食惟输税，丁差不费钱。可能忘帝力，耕凿自年年。
龙泉王公尹莆有惠政焉洽于吾民兹当考绩小诗奉赠以致惜别之情·其二
作者：朱浙
朝代：明

一麾江海上，三载屈英豪。秩满宜登最，民怀有大劳。青山遮去辙，白日照征袍。远业深相勖，临岐赠宝刀。
寿朝老
作者：朱海
朝代：明

青鸾传信鹿随车，为祝康州处士家。却爱霜寒天气好，江南江北尽梅花。
题黉宫景
作者：朱淳
朝代：明

圜门济济士衣冠，日丽光涵泮影间。藏豹雾中山崒嵂，卧龙溪上水潺湲。封泥五岭非秦吏，鸣玉千峰见汉官。从此宫墙翘首望，五云祥彩是长安。
卖花声
作者：朱灏
朝代：明

雾递烟邮，初放青螺当户。小池中、鸣蛙两部。花巢风扫，有松涛堪晤。伴伊尼、夕阳闲步。嫩凉羁叶，柳馆黄鹂常寓。款光阴、全凭酒瓠。一眉新月，在峰尖偷露。恨痴云、又如虫蠹。
宝鸡金台观乃张三丰修真处三丰九节杖混元衣在焉
作者：朱炳然
朝代：明

寻真何处觅层城，观起金台接太清。鸠杖尚留九节在，霞衣犹见五铢轻。闻月野鹤亦自适，流水桃花空复情。歌罢怀仙一长啸，昔阳红照万山明。
玉山草堂（蜀郡虞集隶颜，遂昌郑元祐为记）·其一
作者：朱熙
朝代：明

玉山主人清且妍，标格噭噭人中仙。对花时复得诗句，爱客每能挥酒钱。寒镫巢雪歌暖响，春水桃源放画船。我将载酒即相觅，与尔醉倒薰风前。
尘
作者：朱珙
朝代：明

闻说轻依弱草栖，曾沾花雨作香泥。锦筵舞罢随仙步，紫陌朝回逐马蹄。荣辱寸心应渴长，古今浮世为昏迷。长缨不染还须濯，莫道华簪是辟犀。
无弦琴
作者：朱珙
朝代：明

柴桑人去杳无期，名在孤桐世共推。为惜蛇纹囊绿锦，那将雁足系朱丝。宫商有意空思忆，鸾鹤无声久别离。自是寸心谐古调，徽音宁与俗人知。
梅魂
作者：朱珙
朝代：明

东风吹雪玉屏空，姑射仙姿杳莫逢。冰魄飘零空入梦，水香浮动觅无踪。厌闻羌笛传新恨，愁对宫妆想旧容。惆怅西湖湖上路，空馀残月夜溶溶。
游丝
作者：朱珙
朝代：明

吟对游丝春昼寒，萦花曳柳拂栏杆。雨缲摇曳千茎乱，风轴飘扬几缕残。暗织莺梭穿未得，晴牵蛛网结应难。自惭华屋还堪比，满镜萧萧不忍看。
白雁
作者：朱珙
朝代：明

汉使传书事惘然，筝弹玉柱怨商弦。行离露阵迷湘浦，字断银钩带楚烟。汀鹭错呼惭独立，沙鸥误认狎群眠。芦花明月长为主，自是来宾又隔年。
睡蝶
作者：朱珙
朝代：明

栩栩芳心恋艳阳，宿迷春色独怜香。韩生有恨将魂断，庄子多情入梦长。暖压困浓贪昼静，花飘惊觉怪风狂。低垂粉翅慵飞舞，犹忆南华路渺茫。
霜花
作者：朱珙
朝代：明

青女铅华和露调，残妆洗却冻难消。光如银粟铺宫瓦，凝似琼林积板桥。冷艳分随朝日泮，寒威不受晚风飘。棱棱绝胜孤山雪，差并江梅缀玉条。
芳树
作者：朱珵圪
朝代：明
体裁：古风

嘉树昼芳菲，重重在春苑。风来翠幄褰，日映朱帘卷。嫩萼正葳蕤，柔枝亦缱绻。不惜与君攀，无令岁华晚。
从军行
作者：朱珵圻
朝代：明

日落戍龙庭，风多牧马鸣。平沙但衰草，百里见孤城。
再逢友人
作者：朱珵圻
朝代：明

道远频驰梦，情深只寄书。相逢俱泪下，翻似别离初。
春日游柏谷寺
作者：朱珵坦
朝代：明
体裁：五言律诗

晓雾危岩合，烟萝仄径悬。浮图开佛日，沙界接人天。独鹤冲云起，愁猿枕石眠。逃禅如可醉，莫负杖头钱。
长信怨
作者：朱珵塯
朝代：明
体裁：五言律诗

永巷风偏入，深宫月易斜。空床愁独守，中夜起长嗟。托意题团扇，惊心见落花。思君情不极，惆怅减容华。
彰法寺
作者：朱珵阶
朝代：明
体裁：古风

岳势何穹窿，跻攀竟日至。绝涧来岩椒，沿洄转幽邃。其阳开招提，不知几千岁。宫殿罗虚空，俯视下无地。樵子云际行，石磬风前坠。境疑兜率天，岩纪司空字。日晏憺忘归，暂远尘烦累。
登黄鹤楼识兴
作者：朱琉
朝代：明
体裁：七言律诗

黄鹤矶前百尺楼，乘云客去再来不？汉阳有树春仍绿，鹦鹉无洲水自流。万顷烟波堪送眼，几番风雨欲停舟。自伤俗吏无仙骨，不许攀跻到上头。
舟晓
作者：朱琉
朝代：明

鸂鶒将雏护石根，莓苔缀缆杂衣痕。几椽茅屋生春色，无数桃花烧野村。祈岁乡傩箫鼓咽，坐风舟子笑歌喧。蓬窗兴剧谁怜汝，唤取青峰映绿尊。
题子陵图
作者：朱琳
朝代：明
体裁：七言绝句

莫道狂奴聘不来，客星无意作三台。玄纁肯博桐江水，未必清风满钓台。
飞来览胜
作者：朱琳
朝代：明

归来赋就拥鹴裘，日傍青山访旧游。灵鹫远从云外出，瀑泉飞向峡中流。渔竿满地非求鲤，金锁千峰不断牛。借问河阳花几许，种桃人已卧丹丘。
中秋对月
作者：朱瑞登
朝代：明
体裁：古风

林塘客萃止，待月欣举觞。今夕胜昨夕，已见生东方。澄空敛烟雾，弥觉清辉扬。初犹树枝杪，俄顷天中央。徘徊临广除，白露沾衣裳。弦望信有度，明晦何能常。良时不屡值，对此宜乐康。毋容外物累，长近君子光。
峡山寺二首
作者：朱璧
朝代：明

飞来今两驻徵轮，暂醉榴花五色春。云物讶从天竺寺，梦魂还对舒州身。凭高准拟开怀久，恋阙应知入眼频。华发自惭勋业晚，安期仙术敢重论。由来去住非人力，灵鹫遥思托武林。云拥莲花浮佛座，月移山影浸波心。尊开岸竹曾堪律，法说荒台已布金。分付老僧勤护守，莫令他掷苦悲吟。
峡山寺二首·其一
作者：朱璧
朝代：明

飞来今两驻徵轮，暂醉榴花五色春。云物讶从天竺寺，梦魂还对舒州身。凭高准拟开怀久，恋阙应知入眼频。华发自惭勋业晚，安期仙术敢重论。
峡山寺二首·其二
作者：朱璧
朝代：明

由来去住非人力，灵鹫遥思托武林。云拥莲花浮佛座，月移山影浸波心。尊开岸竹曾堪律，法说荒台已布金。分付老僧勤护守，莫令他掷苦悲吟。
赐石蛀土司秦良玉
作者：朱由检
朝代：明
体裁：七言绝句

蜀锦征袍手制成，桃花马上请长缨。世间不少奇男子，谁肯沙场万里行。
蝶恋花·柳影
作者：朱盛藻
朝代：明

永日三眠颦较妩，困态初舒，莫遗红妆妒。自有明珠生远浦，舞低恍向楼心觑。拂地长条谁是主，露下芙蓉，只恐难留住。好趁烟光凝地护，交枝漫锁长门路。
蝶恋花·桂影
作者：朱盛藻
朝代：明
体裁：词

宝魄初临青玉树。万叠秾阴，一点窥人处。笑印参差眉黛谱。晕灰学画檀深注。庭转金波疑渐曙。鸾尾偏栖，乍怯霓裳露。待到深秋金粟吐。轻裾又袭幽芬暮。
吹台上送李柬还关中兼寄李素甫孝廉
作者：朱睦㮮
朝代：明

台前洛阳路，送尔向秦年。岂意歌吟地，真成邂逅筵。寒花然暮雨，落叶乱秋烟。为语同袍友，相思实黯然。
圣驾南狩楚中有诏免迓
作者：朱睦㮮
朝代：明

法驾乘春出上雍，千官剑佩肃雍雍。分禋四岳登新典，望历三湘属旧封。江草遥怜敷宠色，岩花应似被恩容。宸游自识群情洽，欲向周南叹不逢。
寄穆少春吏部
作者：朱睦㮮
朝代：明

阙下投书去不返，山中种豆今何如。欲问形容向来使，臞然应似楚三闾。
寄题沈逸人故居
作者：朱睦㮮
朝代：明

修竹湘沅畔，会闻有避喧。叶香馀在户，翠影尚临轩。野日怅谁语，江云愁与繁。自君腾驾后，阒寂此丘樊。
席上送樵村兵宪西亭
作者：朱睦㮮
朝代：明

云黄沙白静边州，万里风烟属上游。幸值清村无所事，且从射猎海西头。
早春大中丞同川李公见访询及陂上旧游处赋此奉简三首
作者：朱睦㮮
朝代：明

陂塘春至绿波生，讲肆萧然对古城。多谢故人频问讯，渚兰汀树正含情。夷门东向接郊坰，使节曾于此地停。十九年华一回首，紫云空护壁间铭。清溪自分老渔竿，白首欣逢旧豸冠。芦叶柽花最深处，舣舟犹记昔时欢。
早春大中丞同川李公见访询及陂上旧游处赋此奉简三首·其三
作者：朱睦㮮
朝代：明

清溪自分老渔竿，白首欣逢旧豸冠。芦叶柽花最深处，舣舟犹记昔时欢。
早春大中丞同川李公见访询及陂上旧游处赋此奉简三首·其二
作者：朱睦㮮
朝代：明

夷门东向接郊坰，使节曾于此地停。十九年华一回首，紫云空护壁间铭。
早春大中丞同川李公见访询及陂上旧游处赋此奉简二首·其一
作者：朱睦㮮
朝代：明
体裁：七言绝句

陂塘春至绿波生，讲肆萧然对古城。多谢故人频问讯，渚兰汀树正含情。
早春大中丞同川李公见访询及陂上旧游处赋此奉简二首·其二
作者：朱睦㮮
朝代：明
体裁：七言绝句

清溪自分老渔竿，白首忻逢旧豸冠。芦叶柽华最深处，舣舟犹记昔时欢。
明卿行父道函诸公枉过陂上分韵得烟字
作者：朱睦㮮
朝代：明

孑孑干旄杂暮烟，浚郊千载尚依然。柴扉近接鸥汀侧，草阁平临雉堞前。绿柳影含新驻舫，碧芸香护旧题篇。夜分把臂酣歌地，细雨青灯似昔年。
晚秋过相国寺怀然上人
作者：朱睦㮮
朝代：明

与君结静因，回首俱陈迹。缅忆山中游，岁景倏已夕。秋飙飒空林，淡月来寒石。兀坐亦何言，含情念畴昔。
汴上逢夏左伯孝廉
作者：朱睦㮮
朝代：明

雨雪满夷山，相逢逆旅间。寒云依竹屏，微月映柴关。酒半思陈迹，灯前认旧颜。廿年今邂逅，忍复送将还。
汴上逢李柬因寄李二素甫
作者：朱睦㮮
朝代：明

端坐意不适，夏林飒已秋。忽逢关外使，暂缓望中忧。野日回残照，池烟淡夕流。怀君欲何语，独上竹西楼。
秋夕忆信之
作者：朱睦㮮
朝代：明

城阳分手地，摇落倍前时。微月衔高树，寒云覆古陂。新知竟谁是，旧好复何之。寂寞朱弦夜，思君只益悲。
秋日倍文谷翠岩二省使燕东书堂应教
作者：朱睦㮮
朝代：明

邸第张筵日，秋风荐早凉。地当清洛外，台接紫云傍。绮席仙俦集，瑶阶大乐张。坐移淮桂影，身佩楚兰芳。乡月淹今夕，文星聚此堂。图书披箧笥，词赋入笙簧。自愧非枚马，赓歌厕雁行。
立春日山西纪石二使君陈程二阃帅邀游吹台同张职方赋
作者：朱睦㮮
朝代：明

骢马寻芳出，高台野望同。人皆惠连辈，地即孝王宫。宴对幽林雪，歌馀大国风。断垣苍藓合，遗沼碧流通。日转平芜外，春归远树中。今朝逢赋客，怀古意何穷。
答田六深甫郑二信之过陂上
作者：朱睦㮮
朝代：明

岂是谈经所，真成载酒庐。竹停仙客骑，花翳孝廉车。秉烛惊山鸟，调琴出浦鱼。悠然对孤屿，宛在水中居。
胡咏竹隐君挽歌
作者：朱睦㮮
朝代：明

大隐卜龙川，疑君楚泽贤。纫兰思旧制，咏竹简遗编。壑有藏舟地，人无问字年。黄山仍似昨，丹灶独萧然。径草晞春露，溪松偃暮年。朅来一南眺，不见客星悬。
送朱生游德安兼简蔡太守
作者：朱睦㮮
朝代：明

送尔之南国，清宵恋别觞。词人江左客，刺史汉中郎。碧柳临官道，秋兰绕郡堂。遥知讲经处，赓和有新章。
送舜符
作者：朱睦㮮
朝代：明
体裁：古风

畴昔慕游遨，与君数朝夕。稍申初服怀，共结沉冥迹。促膝究微言，披情阅仙籍。盼睐恣丘樊，留连眷泉石。星霜歘云变，婉娈成离析。抚景念夙欢，即事兴今戚。末路谁能同，素心不可易。凄凄冬日黄，渺渺寒流碧。暂舍故园林，远适京华陌。时有北风来，因声慰岑寂。
送邢宪佥入贺
作者：朱睦㮮
朝代：明

宪使趋京邑，旌旗指上台。霜威驱溽暑，雨色净尘埃。长乐陈仙乐，承明捧寿杯。御炉香欲散，宫扇影初开。献颂封人意，匡时国士才。向来廷诤地，瞻恋独迟回。
送郑处士信之还歙因忆昔同游诸君子
作者：朱睦㮮
朝代：明

同和日云稀，怜君复远违。青山双屐在，白首一帆归。野烧浮残雨，寒林散夕晖。因兹忆畴昔，相对各沾衣。
送鸣虚弟卜居长葛
作者：朱睦㮮
朝代：明

濠客观泉兴，屈原行泽篇。怜馀黄发暮，羡尔白眉贤。落叶荒城畔，寒花别路前。惠连春草句，先已郡人传。
遣使诣李中麓太常求录诸经图解获之喜而赋谢
作者：朱睦㮮
朝代：明

好古君侯最，遗编赖不亡。远从济上授，曾向壁中藏。负马图才识，伤麟义未荒。简将青竹剖，函以碧芸香。存乐元闻鲁，传经幸在梁。因观科斗字，白日到羲皇。
闻明卿补高州
作者：朱睦㮮
朝代：明

十年载笔侍枫宸，万里分符向海濒。共拟禁庭思长孺，莫寻湘水吊灵均。三山桂发烟中色，五岭花生雪里春。此去谁言留滞久，君恩先到泣珠人。
陂上答潘笠江
作者：朱睦㮮
朝代：明
体裁：古风

陂开浚野东，堂接夷门道。聊用安卑栖，敢云慕高蹈。良辰适在兹，褰裳一登眺。苔径何萦纡，葭洲亦窈窕。屿云断复连，林日暖仍曜。溪鸟自飞翻，沙禽相叫啸。身同北渚吟，情岂南窗傲。酌桂靡与欢，撷兰徒盈抱。赖歌《郢中篇》，庶以永所好。
送春
作者：朱睦横
朝代：明
体裁：七言绝句

风吹飞絮点池蘋，无那伤春又送春。试上驿楼高望处，落花无主更愁人。
上林春色
作者：朱瞻基
朝代：明

山际云开晓色，林间鸟弄春音。物意皆含春意，天心允合吾心。
乐静诗
作者：朱瞻基
朝代：明

暮色动前轩，重城欲闭门。残霞收赤气，新月破黄昏。已觉乾坤静，都无市井喧。阴阳有恒理，斯与达人论。
书愧诗示户部尚书夏原吉
作者：朱瞻基
朝代：明

关中岁屡歉，民食无所资。郡县既上言，能不轸恤之。周礼十二政，散货首所宜。给帛遣使者，发廪饬有司。临轩戒将命，遄往毋迟迟。命下苟或后，施济安所期。吾闻有道世，民免寒与饥。循己不遑宁，因情书愧辞。
减租诗
作者：朱瞻基
朝代：明

官租颇繁重，在昔盖有因。而此服田者，本皆贫下民。耕作既劳勤，输纳亦苦辛。遂令衣食微，曷以赡其身。殷念恻予怀，故迹安得循。下诏减十三，行之四方均。先王亲万姓，有若父子亲。兹惟重邦本，岂曰矜斯人。
咏撒扇（见梅纯《狷斋日记》）
作者：朱瞻基
朝代：明

湘浦烟霞交翠，剡溪花雨生香。扫却人间炎暑，招回天上清凉。
喜雪歌
作者：朱瞻基
朝代：明

一冬晴明人不厌，腊月雪飞尤所喜。从古农占重三白，来年有秋预可拟。昨夜长风广莫来，号空卷地初停雷。斯须漫漫撒玉屑，千树万树梅花开。大地平铺皆一色，光辉未数琼瑶白。四山苍翠不可寻，但见凌空耸银壁。凭高四顾真奇观，日上扶桑朝不寒。昔人劳农享腊惟此时，更说来年丰有期。村村腰鼓聚宴饮，庶几时平今见之。嗟予菲德临九五，燮理功能寄丞辅。举觞相乐拜天庥，永念皇天与皇祖。
喜雪歌赐兵部尚书张本
作者：朱瞻基
朝代：明

天气肃肃当严冬，大地凛冽号朔风。扶桑曜雪韬瞳鋋，屏翳一色浮鸿蒙。斯须素景摇太空，霏花糁叶何茸丰。六出巧自造化工，覆纩敷缟远近同。缀琼贴瑶缘墙墉，轻盈宛转穿帘栊。千门万户光玲珑，积平坎窞增丘封。冻合沟渎流靡通，林沼幻出银芙蓉。遂令松篁失青葱，翰飞蠕动寂敛踪。万蘖之暇坐九重，岂不自足鲜与醲。一念所重存瘝恫，荷戈披甲防虏戎。况复怀此为冲冲，维时预兆年岁丰。滋润麰麦消螟螽，腾欢溢喜畎亩农。
四景
作者：朱瞻基
朝代：明

水影虚涵一镜中，晴光摇荡暖云红。小桃花重初经雨，弱柳丝柔屡舞风。暑雨初过爽气清，玉波荡漾画桥平。穿帘小燕双双好，泛水闲鸥个个轻。新秋凉露湿荷丛，不断清香逐晓风。满目秾华春意在，晚霞澄锦照芙蓉。池头六出花飞遍，池水无波冻欲平。一望玻璃三百顷，好山西北玉为屏。
四景·其一
作者：朱瞻基
朝代：明

水影虚涵一镜中，晴光摇荡暖云红。小桃花重初经雨，弱柳丝柔屡舞风。
四景·其三
作者：朱瞻基
朝代：明

新秋凉露湿荷丛，不断清香逐晓风。满目秾华春意在，晚霞澄锦照芙蓉。
四景·其二
作者：朱瞻基
朝代：明
体裁：诗

暑雨初过爽气清，玉波荡漾画桥平。穿帘小燕双双好，泛水闲鸥个个轻。
四景·其四
作者：朱瞻基
朝代：明

池头六出花飞遍，池水无波冻欲平。一望玻璃三百顷，好山西北玉为屏。
太液池送黄淮辞政
作者：朱瞻基
朝代：明

天香早折仙桂枝，笔花五彩开凤池。蓬莱之仙直奎壁，近侍九重天咫尺。永乐圣人临御初，鞠躬稽首陈嘉谟。仁宗监国文华殿，左右谋猷共群彦。朕承大宝君万方，相与共理资贤良。倾心写情任旧老，而卿引疾先还乡。五历星霜复相见，霜须萧萧秋满面。是时朝旭光升紫殿明，相对清言良慰情。留之累月未尽意，归心又欲东南征。太液清泠涵碧藻，杨柳芙蓉相映好。凫鹥鸂鶒弄清波，紫雾红云拂琼岛。芳肴在俎酒在壶，工歌《鹿鸣》续《白驹》。君臣大义士所重，心虽庭阙身江湖。雁荡峰高高不极，中有谢公旧游迹。采芝斸苓可长年，应在天南忆天北。
幸史馆
作者：朱瞻基
朝代：明

天命余躬抚万方，丹心切切慕虞唐。退朝史馆咨询处，回视文星烂有光。
御制山水图歌赐长春真人刘渊然归南京（有序）
作者：朱瞻基
朝代：明

东华之东湛明景，彩霞环绕蓬莱境。琼芝瑶草春不穷，丹光夜动黄金鼎。渊然老仙崆峒客，万里归来此栖息。手持如意青芙蓉，两脸潮红头雪白。头上玉琢冠，身中云绣衣。朝朝飞神驭气超汗漫，直上太清朝紫微。腰间腾龙双宝剑，秋水光晶寒潋滟。啸风呼霆作霖雨，屡注仙瓢苏下土。功成敛用归希夷，玄天至道本无为。眼看民患忍坐视，恤人亦体天之慈。旦来谢别何匆匆，骑鹤径度江之东。江东龙盘虎踞五云表，钟山翠接三茅峰。茅家兄弟青冥上，白日骖鸾定相访。还来赤松子，亦有安期生。上朝南极寿昌星，好山好水清且明。西方出金桃，南斗斟云液。长生有曲舞且歌，年过广成千二百。
思贤诗
作者：朱瞻基
朝代：明
体裁：四言诗

天命有赫，付畀万方。肆予承之，夙夜弗遑。亮天之工，其责在予。亦惟求贤，以作心膂。尧舜大圣，咨于臣邻。汤武致治，敷求哲人。稷契皋夔，周召伊傅。同德一心，以匡以辅。惟时匡辅，百工允釐。治效之隆，臻于皞熙。悠悠我心，念之勿置。欲得群贤，以弼予治。告言惓惓，束帛戋戋。命彼皇华，历于丘园。庶几多才，拔茅连茹。奋其功庸，翼我王度。惟天昭昭，惟岳降灵。笃生贤哲，聿驰骏声。启心沃朕，以迪先德。扬其耿光，有永无斁。
悯农诗示吏部尚书郭琏
作者：朱瞻基
朝代：明

农者国所重，八政之本源。辛苦事耕作，忧劳亘晨昏。丰年仅能给，歉岁安可论。既无糠覈肥，安得岩絮温。恭惟祖宗法，周悉今具存。遐迩同一视，覆育如乾坤。尝闻古循吏，卓有父母恩。惟当慎所择，庶用安黎元。
悯旱诗
作者：朱瞻基
朝代：明

亢阳久不雨，夏景将及终。禾稼纷欲槁，望霓切三农。祠神既无益，老壮忧忡忡。灊粥不得继，何以至岁穷。予为兆民主，所忧与民同。仰首瞻紫微，吁天抒精忠。天德在发育，岂忍民瘝痾。施霖贵及早，其必昭感通。翘跂望有淹，冀以苏疲癃。
招隐歌
作者：朱瞻基
朝代：明

吾观天地化育功，四序五行实任之。轩辕尧舜致熙皞，亦有六相兼皋夔。君臣共济自往古，大厦岂是一木为！况予凉薄资，九五承大宝。四海之广兆姓繁，侧席仁贤翼王道。长林大泽，高丘巨壑，岂无怀才抱德者，萧散幽闲乐其乐。扣舷清歌弄绿水，结巢云松招白鹤。云松苍苍白鹤飞，翠萝摇曳春风时。朝镵黄独，夕茹紫芝，放歌《考槃》什，吟咏《梁甫》词。如玉在璞韬其辉，天之生才将有为。屡下求贤诏，明珠宁无遗？中夜有怀起待旦，劳心咨求忘日宴。嗟尔贤人，何乐空谷？有莘幡然起畎亩，傅岩何尝终版筑。磻溪白首还鹰扬，卧龙亦复兴南阳。旱岁人间望霖雨，大川利涉需舟航。嗟尔贤人，无为徘徊！石泉麋鹿非尔伍，风雨天路为尔开。脱却芰荷衣，挂在青涧隈。翩翩命驾蒲轮来，黄金如山筑高台。待尔为咏台与莱，无为令我怅望思难裁。
招隐诗
作者：朱瞻基
朝代：明
体裁：四言诗

天之生贤，道蕴厥身。幼学壮行，致君泽民。伊傅孔孟，皆古君子。孜孜行道，未尝忘世。秦汉之衰，以退为贤。绝类离群，岂非违天。嗟哉若人，于世奚补！区区百年，草木同腐。予嗣祖宗，统临万邦。求贤图治，宵旰遑遑。群才偕来，布列在位。道行身尊，百世之贵。缅彼山林，岂无遐遗。往而不来，悠悠我思。漱石枕流，远引高蹈。虽逸于身，而悖于道。《卷阿》之思，梧桐凤凰。尔其幡然，予将尔扬。
捕蝗诗示尚书郭敦
作者：朱瞻基
朝代：明

蝗螽虽微物，为患良不细。其生实蕃滋，殄灭端匪易。方秋禾黍成，芃芃各生遂。所欣岁将登，奄忽蝗已至。害苗及根节，而况叶与穗。伤哉陇亩植，民命之所系。一旦尽于斯，何以卒年岁。上帝仁下民，讵非人所致。修省弗敢怠，民患可坐视？去螟古有诗，捕蝗亦有使。除患与养患，昔人论已备。拯民于水火，勖哉勿玩愒。
水亭偶成
作者：朱瞻基
朝代：明

临流亭馆净无尘，落涧流泉处处闻。半湿半干花上露，飞来飞去岭头云。翠迷洞口松千个，白占林梢鹤一群。此地清幽人不到，惟留风月与平分。
潇湘八景画·山市晴岚
作者：朱瞻基
朝代：明

茅屋几家山下住，长桥遥接山前路。湖天雨过晓色开，满市晴岚带烟树。远山近山杳霭间，前村后村相弥漫。浮蓝积翠久不散，悬崖滴露松稍寒。湘市老人头半白，琴仆从容随杖舄。林外青帘卖酒家，山殽野蔌渔樵客。洞庭春来湖水生，君山到处花冥冥。波光澄涵横素练，树色掩映开银屏。抚景徘徊看未足，飒飒天风满林麓。何人独倚岳阳楼，长笛数声山水绿。
潇湘八景画·平沙落雁
作者：朱瞻基
朝代：明

秋江水落波痕浅，平沙渺渺连天远。白蘋红蓼满潇湘，枯苇黄芦迷汉沔。鸿雁恒怜泽国秋，数声忽报楚天秋。万里避寒违朔漠，几行带雪下汀洲。云水微茫少矰缴，岁岁南来欢有托。霜田岂乏稻粱谋，江村自得栖迟乐。黄鹤楼前铁笛鸣，时惊嘹唳两三声。湖通巴蜀寒烟净，天接荆衡暮景澄。嗟尔迢迢自荒服，慕恋中华生计足。行当懋德覆群生，尽使洪纤皆发育。
潇湘八景画·江天暮雪
作者：朱瞻基
朝代：明

大江东去天连水，薄暮萧萧朔风起。须臾吹却冻云同，六花乱撒沧波里。桥南桥北树槎牙，隔浦纷纷集晚鸦。马嘶百折蟠云路，犬吠孤村卖酒家。俯仰山川同一色，眼前不辨浪花白。茫茫七泽与三湘，分明皓彩遥相射。渔翁独酌寒江滨，顷刻琼瑶飞满身。得鱼醉唱湖南曲，欸乃一声天地春。有时倚棹弄长笛，洞庭景物清无敌。中流迢递望君山，但见遥空耸银壁。
潇湘八景画·洞庭秋月
作者：朱瞻基
朝代：明

洞庭秋水清彻底，岳阳城头月初起。巴山落影半湖阴，金波倒浸芙蓉翠。须臾素景当瑶空，寒光下烛冯夷宫。云梦微茫冰鉴里，沅湘浩荡玉壶中。霜华初飞风浪息，万籁无声夜方寂。仿佛湘灵汗漫游，虹桥直跨天南北。但见鸥汀与鹭洲，折苇寒莎带浅流。缟衣纶巾湘中老，高歌取醉岳阳楼。回看月下西山去，湖水悠悠自东注。洞庭咫尺西南陬，赤岸银河万里秋。
潇湘八景画·渔村夕照
作者：朱瞻基
朝代：明

岳阳城头望湘浦，芳草垂杨迷古渡。晴岚霏白夕阳红，渺渺江村天欲暮。渔家茅屋住汀洲，罢钓归来稳系舟。自念生涯在网罟，临风高挂向船头。出水鲜鳞杂紫蟹，垆头有酒还堪买。东邻西舍当此时，欢笑声余歌欸乃。豚鱼吹浪白连天，隔江贾客促归船。余光远映双凫外，残影半落孤鸿边。湖上高楼云外起，下瞰湖湘千百里。凭高一望楚天低，云树苍苍暮山紫。
潇湘八景画·潇湘夜雨
作者：朱瞻基
朝代：明
体裁：诗

浓云如墨黯江树，九疑山迷天色暮。苍松岩下客维舟，鱼龙鼓舞飞烟雾。但见长空风雨来，势与云梦相周回。三湘淋漓泻银竹，七泽汹涌翻春雷。长江横绝巴陵北，一水悠悠漾空碧。洪涛巨涨顷刻中，虹桥隐隐无人迹。前溪遥见野人家，槿篱茅屋半欹斜。高楼谁得江湖趣，坐听潇潇对烛花。隔浦钟声来远寺，晓色苍凉喜开霁。青天万里白云收，满目湘山翠欲流。
潇湘八景画·烟寺晚钟
作者：朱瞻基
朝代：明

烟光漠漠春山紫，古寺深藏万松里。夕阳西坠群壑阴，隔林蔼蔼疏钟起。潇湘无风波浪停，恍如水底鸣长鲸。山僧策杖归来晚，遥听穿云百八声。缓急因风如断续，远彻山阿并水曲。已随暮角响江城，更送樵歌出林麓。乘桥二客心悠然，偶立遥看瀑布泉。高山流水有深意，咫尺不闻音韵传。乾坤无尘万籁静，朗然空谷声相应。高秋正遇晓霜清，分明若向丰山听。
潇湘八景画·远浦归帆
作者：朱瞻基
朝代：明

斜阳欲挂晴川树，丹霞远映潇湘浦。洞庭湖上接星沙，万里归舟自何处。云帆缥缈天际来，势压滔天云浪摧。须臾已达汉江曲，江声汹涌如鸣雷。汉阳城头夜吹角，暂从鹦鹉洲边泊。长笛一声山月低，残灯数点江云薄。西蜀滇南与海通，浮波来往自无穷。暮天已卷三湘雾，晓日还悬七泽风。突兀危楼瞰江水，临眺何人频徙倚。寒鸦飞尽淡烟收，浩荡瑶空净如洗。
猗兰操
作者：朱瞻基
朝代：明

兰生幽谷兮晔晔其芳，贤人在野兮其道则光。嗟兰之茂兮众草为伍，于乎贤人兮汝其予辅。
瑞香花诗（有引）
作者：朱瞻基
朝代：明

瑞香花，叶如织。其叶非一状，花开亦殊色。或如玛瑙之殷红，或如玉雪之姿容。或含浅绛或深紫，细蕤叠萼芬玲珑。腊后春前花未放，先春独占梅花上。绕枝芳意露毰毸，万卉千葩总相护。曈昽旭日照阶墀，淡荡香风拂面时。初疑沉檀爇宝鼎，亦似兰麝熏人衣。瑞香花，树高三尺强。山杏野杏动逾丈，得以幽丛约馥香。
祖德诗九章
作者：朱瞻基
朝代：明

上天信崇高，临下明以赫。元季政昏乱，帝用厌夷狄。眷求令德宗，视乃善庆积。沛然启其祥，疆宇俾开辟。恭惟我仁祖，躬备大圣德。天性禀纯粹，温恭而允塞。笃志在仁义，兼亦贵稼穑。宝玉之所藏，山川被光泽。维时属遘屯，畎亩之自适。进退与道俱，玉德怀贞白。皇天鉴昭晰，宝命所繇锡。笃生太祖圣，配天立人极。海内如鼎沸，土壤分割折。苍生靡怙恃，俯伏毙毒螫。仗剑起濠梁，奉天拯焚溺。再驾定东南，一举下西北。旷哉六合内，腥秽悉荡涤。三光复宣朗，五典重修饬。远齐尧舜功，近过汤武绩。遂令普天下，休养乐生息。太宗削奸回，维统奠宗祐。圣文既炳焕，神武尤赫奕。贤才尽登用，秉德各修职。庶邦承覆载，贡献来九译。昭考抚盈成，至仁弘隐恻。民安视如伤，恭己临万国。继志与述事，夙夜怀兢惕。皇风益清穆，皇道弥正直。正本所自隆，仁祖实启迪。祥源深且广，天派肆洋溢。圣神绍传序，茂衍万世历。造商本玄王，兴周美后稷。兹予嗣鸿业，时几谨申饬。四圣赫在天，悠久贻法式。保佑赖深眷，负荷愧余力。稽首陈咏歌，庶用示无斁。
祖德诗九章·其一
作者：朱瞻基
朝代：明

上天信崇高，临下明以赫。元季政昏乱，帝用厌夷狄。眷求令德宗，视乃善庆积。沛然启其祥，疆宇俾开辟。
祖德诗九章·其七
作者：朱瞻基
朝代：明

昭考抚盈成，至仁弘隐恻。民安视如伤，恭己临万国。继志与述事，夙夜怀兢惕。皇风益清穆，皇道弥正直。
祖德诗九章·其三
作者：朱瞻基
朝代：明

维时属遘屯，畎亩之自适。进退与道俱，玉德怀贞白。皇天鉴昭晰，宝命所繇锡。笃生太祖圣，配天立人极。
祖德诗九章·其九
作者：朱瞻基
朝代：明

兹予嗣鸿业，时几谨申饬。四圣赫在天，悠久贻法式。保佑赖深眷，负荷愧余力。稽首陈咏歌，庶用示无斁。
祖德诗九章·其二
作者：朱瞻基
朝代：明

恭惟我仁祖，躬备大圣德。天性禀纯粹，温恭而允塞。笃志在仁义，兼亦贵稼穑。宝玉之所藏，山川被光泽。
祖德诗九章·其五
作者：朱瞻基
朝代：明

旷哉六合内，腥秽悉荡涤。三光复宣朗，五典重修饬。远齐尧舜功，近过汤武绩。遂令普天下，休养乐生息。
祖德诗九章·其八
作者：朱瞻基
朝代：明

正本所自隆，仁祖实启迪。祥源深且广，天派肆洋溢。圣神绍传序，茂衍万世历。造商本玄王，兴周美后稷。
祖德诗九章·其六
作者：朱瞻基
朝代：明

太宗削奸回，维统奠宗祐。圣文既炳焕，神武尤赫奕。贤才尽登用，秉德各修职。庶邦承覆载，贡献来九译。
祖德诗九章·其四
作者：朱瞻基
朝代：明

海内如鼎沸，土壤分割折。苍生靡怙恃，俯伏毙毒螫。仗剑起濠梁，奉天拯焚溺。再驾定东南，一举下西北。
绿竹引赐都督孙忠
作者：朱瞻基
朝代：明

蓟门八月霜华浓，何时种竹能成丛。凤城之阳禁苑东，琅玕万树凌青空。光摇太液波心月，高出三山顶上松。祥飙拂拂来天上，鸣金戛玉声玲珑。蓬莱宫中日如年，高柯密叶霏云烟。春阳挺秀百花表，秋月增辉仙桂边。九夏繁阴覆灵囿，祥麟瑞鹤相周旋。六花凝寒群卉老，清标转觉生光妍。轩皇昔日初制律，截筒来自昆仑谷。江心磻石桃竹枝，斩根剥皮夸紫玉。何如蓬莱宫中竹，雨露偏多生意足。盘根固节千万年，远胜猗猗淇水澳。上林花木熙青春，灵芝瑞草争芳芬。爱此苍苍太古色，竹边几度停游轮。世云凤凰食竹实，又云凤凰栖竹枝。凤笙九奏太平曲，凤兮凤兮今来仪，予将拭目而观之。
草书歌
作者：朱瞻基
朝代：明

草书所自何所授，初变楷法为章奏。当时作者最得名，崔瑗杜度张伯英。三人真迹已罕见，后来继之有羲献。笔端变化妙入神，逸态雄姿看劲健。风惊电掣浮云飞，蛟龙奋跃猛虎驰。汉晋草法千载师，张颠藏真亦绝奇。一代精艺才数辈，遗墨千人万人爱。固知顿挫出腕力，亦用飞动生神采。古来篆籀今已讹，何况隶草讹愈多。吾书岂必论工致，诚悬有言当默识。
赐许廓巡抚河南诗
作者：朱瞻基
朝代：明

河南百州县，七郡所分治。前岁农事缺，旱涝始复继。衣食既无资，民生曷繇遂。顾予位民上，日夕怀忧愧。尔有敦厚资，其性勤抚字。徙者必辑绥，饥者必赈济。咨询必周历，毋惮躬劳棨。虚文徒琐碎，所至皆实惠。勉旃罄乃诚，庶用副予意。
过史馆
作者：朱瞻基
朝代：明

荡荡尧光四表，巍巍舜德重华。祖考万年垂统，乾坤六合为家。
大司徒毕堂翁老年伯蒙恩予告敬赋
作者：朱知墭
朝代：明

丝纶许身乞，冠盖出皇州。总宪无双月，司农才一秋。徙薪深国计，积粟为军筹。俗杪风□化，门清讼每休。捐资收暴露，谳狱释幽囚。声教频宣布，恩波实溥□。□鱼且归去，卧辄总难留。夹岸青骊送，横江彩鹢浮。片云看冉冉，一水隔悠悠。□阜他年望，思君涕泗流。
奉赠白翁老先生荣归一首兼求教正
作者：朱知墭
朝代：明

祥麟出海隅，瑞霭腾员峤。威凤鸣高岗，文彩炳二曜。君子有徽猷，德音翔清庙。忆公起海东，巍科发前导。一再绾兵符，声名走遐隩。劲气肃澜安，仁风解悬倒。剑锋匣青鳞，旆影收赤鹞。至今东北乡，伟伐仰洪造。圣人旌神略，司农得内诏。远饷无逸期，杂转随所调。古来萧刘后，微公孰能肖。□虽为国白，神采弥英邵。岂谓泉石心，急流遂高蹈。墭也守桂丛，顾盻激清照。珠玉数千言，感载入怀抱。□意志所私，敢曰瑶华报。翘首谢东山，出为天下效。
登藐姑射山
作者：朱知鳌
朝代：明
体裁：五言排律

蜡屐探灵躅，空濛雨乍收。断云凌绝峤，残霭扑汀洲。树色浓如染，岚光翠欲流。飞泉奔素濑，曲径转丹丘。藤老虬龙健，苔深洞窟幽。烟霞供啸傲，风物足夷犹。何处神人迹，扶筇最上头。
再过信师房
作者：朱硕熏
朝代：明

廿载寻师此闭关，秋风今日鬓毛斑。重来指引看花地，一榻荒凉野草闲。
寄鲁三父
作者：朱硕熏
朝代：明

日暮风沙路转迷，征鸿愁度竞陵西。云霾楚树连江暗，雪涨湘江泊水低。三户没金千口累，两朝怀玉几人啼。同时纵有刘光禄，封事于今不敢题。
山中送袭美
作者：朱硕熏
朝代：明

龙伯祠前白日斜，山中七日饭胡麻。送君最爱春潭水，流出东风玉涧花。
忆昔
作者：朱硕熏
朝代：明

清淮浊酒忆同舟，回首风烟又感秋。一朵行云倾下蔡，半帆残月按《凉州》。吐茵丞相何曾恼，剪袖佳人不解愁。红烛半销芸榻曙，梦回行露湿箜篌。
明卿避世下雉著书告成久不得讯驰此往问
作者：朱硕熏
朝代：明

十载回山只著书，一编初就竟何如。杀青想尽黄陵竹，剖素常空白水鱼。尘起江头频障扇，秋深门外久县车。明年待买泷湘棹，欲就三闾问卜居。
春日怀长安故人
作者：朱硕熏
朝代：明

美人遥忆凤城西，芳草年年路欲迷。今日出门春已半，樱花如霰晓莺啼。
欧桢伯得请归岭南赋此以寄
作者：朱硕熏
朝代：明

白头词赋出先秦，只字犹能泣鬼神。桃叶渡头三载客，梅花岭上一归人。鹧鸪啼处垂丹荔，鸿雁归时满白蘋。惟有寄书书更远，生前想作范铜身。
洛阳吟
作者：朱硕熏
朝代：明

洛阳芳草正漫漫，曾是伊王古社坛。毁壁断环收拾尽，青山留与路人看。
炼真宫
作者：朱硕熏
朝代：明

九华宫殿草菲菲，公主西游去不归。底事不如秦弄玉，至今青鸟恨双飞。
秋日闻莺柬允治
作者：朱硕熏
朝代：明

秋莺呖呖雨如丝，晓入西园独听时。回首绿杨摇落尽，数声还上万年枝。
答寄欧桢伯水曹
作者：朱硕熏
朝代：明

闻醉金陵酒，高歌李白楼。书来牛渚夕，赋罢凤台秋。径竹裁青简，江花照绮裘。从来何水部，头白尚风流。
纪梦
作者：朱硕熏
朝代：明

一夜西风玉凉枕，梦回明月在横塘。分明记得相逢地，笑隔荷花唤阿郎。
访张茂才时甫不值
作者：朱硕熏
朝代：明

寻君复不遇，长啸出林间。草满池中水，蓬高屋外山。夕阳看鸟尽，秋色任云闲。爱尔幽居好，归来亦闭关。
读徐宗伯沙市狱记
作者：朱硕熏
朝代：明

十二星辰应土罗，提封高帝旧山河。自从梁邸分旗侈，转厌长沙舞袖多。汶水一区还鲁后，商于十里奈秦何。铭勋不在干戈际，长叹西风咏涧阿。
过允治园感怀
作者：朱硕熏
朝代：明

三径萧条半绿苔，故人此地罢衔杯。莎长露砌蛩争语，荷败秋池雁独来。流水无音琴绝响，崩云有恨笛生哀。忘情不拟陈王赋，独步斜阳数落梅。
过族祖姑寿阳君主墓
作者：朱硕熏
朝代：明

高阜城西墓，荒凉卧石麟。青山犹似黛，金粉自成尘。花落梅妆在，莺啼竹泪新。向来萧馆月，不照夜台人。
送王山人游三楚
作者：朱硕熏
朝代：明

门前杨柳树，风乱曲尘丝。日暮临溪别，春帆适楚时。人烟杨子渡，山木偃王祠。处处生芳草，悠悠千里思。
邵山人子俊见过话游梁事
作者：朱硕熏
朝代：明

有客担簦过草堂，一尊风雨话游梁。雁池寂寞芙蓉冷，逢著行人说孝王。
郊居
作者：朱硕熏
朝代：明

结屋临溪水，悠然心自闲。泉分杯底月，云共枕前山。芳树经春合，幽禽薄暮还。邻人借渔钓，嗑尔款柴关。
金谷园
作者：朱硕熏
朝代：明

花落楼空委翠尘，千秋明月恨长新。西风原上群芳歇，独有芙蓉似美人。
香严寺代袭美怀子田
作者：朱硕熏
朝代：明

几日忽成别，出门秋草长。西风看雁序，落月掩龙堂。公子兰为藻，缁郎穗作香。山中苦相忆，惟恐石成羊。
汉江歌赐襄王
作者：朱祁镇
朝代：明
体裁：古风

汉江滔滔出嶓冢兮，伟兹巨浸壮南邦兮。万有千里流无穷兮，逶逶迤迤志必东兮。于戏汉水殆与天地同始终兮。
端午联
作者：朱祐樘
朝代：明
体裁：联

彩线结成长寿胜；丹砂书就辟邪符。
野步
作者：朱祖昌
朝代：明
体裁：五言律诗

凄风苦缩膝，试步自今朝。残雪留晴树，平沙落午潮。心随鸥共坐，吟爱草初髫。未饱遐观意，红尘已觉遥。
赠栖真观道士苏应玄
作者：朱祚
朝代：明
体裁：古风

钧天清都上帝庭，紫微勾陈环太清。倏来下界幻化城，龙车鹤驭随鸾軿。羽幢翠葆纷霓旌，拱卫星斗驱风霆。威仪俨肃光晶荧，有美鍊师怀至诚。星冠霜简霞衣赪，俯伏拜章朝玉京。玄天嘉悦锡百朋，国祚万年黎庶宁。四海奠安五谷登，时旸时雨多休徵，百户千门歌太平。
题任景南素轩
作者：朱祚
朝代：明
体裁：古风

海滨鹤发翁，朴类隐君子。结搆傍林坰，萧然远尘市。轩居固不华，窗户亦清启。虚净雪月宜，淡薄琴书与。閒惊日似年，静觉心如水。真居本自然，矫饰徒为尔。
鸡山独秀
作者：朱祥辉
朝代：明
体裁：七言律诗

鸡峰千仞枕蓉江，髣髴蓬壶接大荒。东渡日来龙出早，南山桐老凤鸣阳。伏潭相望双溪合，章水横流一派长。终古浮云能蔽日，看渠依旧祇苍苍。
己卯九日登说经台
作者：朱秉欓
朝代：明
体裁：七言绝句

隐隐楼台云外重，一溪活水过仙宫。上师已化青牛老，万木惊秋坠晚风。
南山三章题画册
作者：朱积
朝代：明
体裁：四言诗

田于何所，南山之南。淮水汤汤，白石巉巉。我欲从君，道阻且长。（一章）中田有庐，南山之下。既悬我车，亦秣我马。我欲从君，息驾于野。（二章）陟彼高冈，北风烈烈。我山我阿，我陵我阙。惟尘冥冥，忧心如惙。我欲从君，言采其蕨。（三章）
春闺曲
作者：朱积
朝代：明
体裁：六言诗

绣户斜侵芳草，閒庭开遍棠梨。朱帘抱愁不倦，翠黛无言自低。刀尺年年塞北，梦魂夜夜辽西。红颜一去难返，愁逐春风马蹄。
村居杂感·其一
作者：朱积
朝代：明
体裁：五言律诗

皋庑容假息，到此即为家。绕径新栽柳，锄田学种瓜。扶犁三月雨，插槿半篱花。横海张帆近，桃源未敢誇。
村居杂感·其二
作者：朱积
朝代：明
体裁：五言律诗

身世何堪论，翩然学冥鸿。鸠啼春社雨，鱼汎午潮风。紫的浇新蕙，青畦荐晚菘。梦醒无一事，长日注参同。
采菱歌
作者：朱积
朝代：明
体裁：乐府曲辞

芳洲摇曳青蘋晚，兰桡十里衣香乱，齐搴皓腕松金钏。松金钏，溅罗衣。荡轻桨，月中归。
题桃源图
作者：朱积
朝代：明
体裁：六言诗

门外千岩飞雪，洞中万树流霞。山田处处雨足，桑柘依依日斜。绿杨渡头艇子，白云影里人家。春风欲迷去路，惆怅溪边落花。
峡山寺
作者：朱稚
朝代：明

孤剑冲星憩碧湾，桃花流水别人间。一竿红日高低路，两岸清风远近帆。猿玉千秋凝蝶梦，仙棋几局坐松关。兴狂拟结青莲社，忧国年来鬓欲斑。
题画
作者：朱端
朝代：明
体裁：七言绝句

自剪烟绡写钓竿，孤舟一叶楚江湾。凉风捲尽秋云去，饱看黄陵数点山。
九日游千山
作者：朱篪
朝代：明
体裁：七言律诗

冉冉旌麾郭外行，万山秋色雨馀清。疏林落木年光晚，绝塞新寒雁阵惊。异域几人同胜览，天风为我拂尘缨。白云深处钟声动，知是山僧道左迎。
关帝庙联
作者：朱篪
朝代：明
体裁：联

前杜氏而好春秋，仗义宣威，此老原非徒左癖；后岑侯而镇荆楚，奉词伐罪，彼苍何忍听彭亡。
次刘北郭韵
作者：朱篪
朝代：明
体裁：七言律诗

路转峰回石磴斜，禅关长是白云遮。月华只道霜天晓，秋叶翻疑上苑花。山引楼台连碧落，风传钟磬出嵚谺。野禽亦解听经咒，群集松檐静不哗。
出鬼门关
作者：朱綝
朝代：明

北流仍在望，喜出鬼门关。自幸身无恙，从教鬓总斑。昔人多不返，今我独生还。回首琼山县，昏昏瘴雾间。
夜坐有感
作者：朱綝
朝代：明

夜分灯烬漏声迟，掩卷茫然不自支。三月莺花春去后，半窗风雨客愁时。相如未遂题桥志，季子犹持刺股锥。辛苦人生成底事，姓名留得世间知。
寄伯礼兄长
作者：朱綝
朝代：明

春来见绿树，日夜忆连枝。梦断一千里，愁连十二时。鹡鸰飞雨急，鸿雁度云迟。无柰音书绝，其如鼓角悲。
拳毛騧歌次王汝玉韵
作者：朱綝
朝代：明

李唐天厩拳毛騧，蹙踏倒影凌飞霞。侯家神骏岂遗种，遍身细缬旋螺花。端阳射柳辕门道，紫燕身轻拂柔草。镂膺虎韔锦障泥，响马群中看表表。得隽归来红日西，汗沟珠血濡霜蹄。解鞍滚罢起喷振，奚奴牵入垂杨堤。南陌观花宜按辔，戏共王孙簇芳骑。乌衣朱雀足追游，自古金陵说佳丽。皇风万里清关河，尚方兵仗绣不磨。騧兮騧兮免负戈，日日朝天鸣贝珂。
月下独步有感
作者：朱綝
朝代：明

白月在青天，照见地上影。城荒鼓角悲，露重衣裳冷。草砌蛩乱呼，松巢鹤频警。徘徊复彷徨，发我心内省。
杂诗
作者：朱綝
朝代：明

天寒苦日短，白露变为霜。行行出门去，周道悠且长。衰草被荒郊，阴云翳重冈。俯观溪流涸，仰视鸿雁翔。岂不怀所思，慷慨热中肠。乃知四时间，代谢本寻常。
竹枝歌送萧月潭
作者：朱綝
朝代：明

子期逝矣谁知音，堪舆茫茫劳我心。石坛后夜好明月，忆尔琴中飞佩吟。
过君山
作者：朱綝
朝代：明

昔人曾与白云游，我欲登临一写忧。风满征帆停不得，烟波回首思悠悠。
过庐山
作者：朱綝
朝代：明

庐山万丈倚青冥，翠壑丹崖列画屏。不得维舟恣游览，尘埃满面愧山林。
过洛社留寄李耕隐
作者：朱綝
朝代：明

故人近住林之东，相望草堂云气中。旧时松竹想无恙，暇日琴樽谁与同。作赋应能继潘岳，隐耕元不让庞公。过门不入非为慢，两鬓尘埃愧转蓬。
雨中过韶州
作者：朱綝
朝代：明

船下韶泷日欲晡，四山云起景模糊。沙鸥冲雨频来去，汀树迷烟半有无。作客又惊三月暮，思家其柰一身孤。愁怀浩浩浑如醉，独倚篷窗听鹧鸪。
题五羊驿
作者：朱綝
朝代：明

尉陀归汉忆当时，千古犹誇陆贾辞。今日蛮夷俱向化，我来无语独题诗。
题淘金驿
作者：朱綝
朝代：明

淘金驿前春色多，红桃绿柳映清波。江南独客悲时序，柰此东风淡荡何。
题淘金驿丞谢子良清隐书房
作者：朱綝
朝代：明

驿官近日逢迎少，清隐何妨结草堂。门对好山苍雾湿，窗连脩竹翠云凉。侍童解诵《闲居赋》，过客求书《急就章》。愧我驱驰尘满面，濯缨为尔咏沧浪。
题画梅别卷
作者：朱綝
朝代：明

虞君潇洒本天真，绝似梅花玉树春。调鼎声名知有在，可人风度更无伦。冰霜凛凛能孤立，桃李纷纷总后尘。他日相思渺何许，巡檐一笑一情亲。
题赵师吉梅林生卷
作者：朱綝
朝代：明

金华山人有梅癖，托物自号梅林生。欲唤师雄谈醉梦，恨无和靖结诗盟。笔端幻出先春意，胸次包含太古情。我亦从来松竹操，愿言与子保幽贞。
题黄花驿观湘亭
作者：朱綝
朝代：明

湘水清可观，新亭翼弘敞。面江瞰空阔，据地得高爽。远树杂烟霭，断岸连筱荡。雁影堕微茫，渔歌荅清响。三闾不可吊，兰佩空想像。二女时出游，翠盖移惚恍。繄予颇好古，到处寄幽赏。眝目更如何，澄波涤尘鞅。
九日登玩江桥
作者：朱纯
朝代：明

独上驿南楼，凭高散旅愁。江山几陈迹，天地一浮沤。且复簪黄菊，何须叹白头。长歌少陵句，诗思满沧洲。
元夕同诸生游城隍庙
作者：朱纯
朝代：明

楼阁卧龙颠，良宵境更偏。琼崖明霁雪，綵树散春烟。瑞气连蓬岛，欢声动市廛。灵区真胜绝，游客竞喧阗。侧径攒珠履，平坡散锦鞯。鼓钟喧下界，灯火灿中天。风引仙韶远，花随舞妓旋。香云同馥郁，人月共婵娟。乱沸笙歌海，高张锦绣筵。千门同胜集，四野乐丰年。生意同群卉，妖氛净八埏。升平端可颂，会合况词仙。
友人高贵琦尝作问薝卜诗予为代答
作者：朱纯
朝代：明

南薰播荡来舜琴，江村处处皆绿阴。开花却喜值脩景，托根况得依中林。孤标挺挺同乔木，密叶幽丛蔼烟绿。嫩蕊新装浅淡金，清肌瑩贴温柔玉。当知异品来仙府，凡草那能此清楚。半开临砌复临池，乱吐宜晴更宜雨。长嗟时菊太鲜妍，却笑疏梅颇寒苦。兰蕙虽云抱国香，中含哀怨成千古。丰姿炯然冰雪如，丽非妖艳清非癯。莫言此色世间有，正恐异香天下无。昔年梵宇聊相寄，却嫌云月多僧气。黄金布地非所荣，幸有白莲同臭味。朅来移植向书寮，灌溉栽培暮复朝。芳心一点亦倾日，祗缘颜色不似茙葵娇。从今永结林泉趣，尚赖骚人屡相顾。岂无周子爱莲心，正乏逋仙咏梅句。名园嘉草多艳红，繁华嗜好人皆同。歌扇才抛海棠月，舞衫又捲蔷薇风。兹晨清赏元非偶，作诗遗问情何厚。吟边酒畔得从容，一种幽情为君剖。不愿移栽向月宫，瑶室遍开丹桂丛。不愿扬州比奇植，琼花亦是倾城色。安得相携水仙共踏明月波，浮世尘氛奈尔何。
友人高贵琦尝作问薝卜诗予为代答
作者：朱纯
朝代：明
体裁：古风

南薰播荡来舜琴，江村处处皆绿阴。开花却喜值脩景，托根况得依中林。孤标挺挺同乔木，密叶幽丛蔼烟绿。嫩蕊新装浅淡金，清肌莹贴温柔玉。当知异品来仙府，凡草那能此清楚。半开临砌复临池，乱吐宜晴更宜雨。长嗟时菊太鲜妍，却笑疏梅颇寒苦。兰蕙虽云抱国香，中含哀怨成千古。丰姿炯然冰雪如，丽非妖艳清非癯。莫言此色世间有，正恐异香天下无。昔年梵宇聊相寄，却嫌云月多僧气。黄金布地非所荣，幸有白莲同臭味。朅来移植向书寮，灌溉栽培暮复朝。芳心一点亦倾日，祗缘颜色不似茙葵娇。从今永结林泉趣，尚赖骚人屡相顾。岂无周子爱莲心，正乏逋仙咏梅句。名园嘉草多艳红，繁华嗜好人皆同。歌扇才抛海棠月，舞衫又捲蔷薇风。兹晨清赏元非偶，作诗遗问情何厚。吟边酒畔得从容，一种幽情为君剖。不愿移栽向月宫，瑶室遍开丹桂丛。不愿扬州比奇植，琼花亦是倾城色。安得相携水仙共踏明月波，浮世尘氛奈尔何。
古宫怨
作者：朱纯
朝代：明

浓妆耀日罗帏晓，鸦髻盘云金凤小。脂光一面恼人红，长恨海棠娇艳少。绣被重重覆锦茵，麝脐龙恼香氤氲。蜀弦新调作莺语，金莲频候羊车尘。秋风吹散填河鹊，深情竟负良宵约。化作妖云逐楚王，金鱼空锁重门钥。
吟舫为陈太常赋
作者：朱纯
朝代：明

先生不作苏门啸，曾向皇家颂清庙。一叶仙舟天上归，白首沧浪伴渔钓。家住林逋旧宅东，閒身逸迹寄孤篷。临流自得渊明赋，忧国还存杜老风。长歌一曲声激烈，行云为迟山石裂。敲舷击榜送悠扬，水底鱼龙识音节。月思风情奈尔何，鹤汀凫渚遍经过。锦囊不用奚奴抱，载得珠玑百斛多。江南野客才萧索，自愧耽诗久成癖。巴歌岂敢和阳春，夜夜虹光望中隔。
咏泉次唐人韵
作者：朱纯
朝代：明

咏美人咸识，何须第品名。荡云微有影，流月浩无声。洞窅源难测，溪回势渐平。莫教轻浣濯，混此一泓清。
四皓奕棋图
作者：朱纯
朝代：明

一局残棋尚未终，白头何事到青宫。可应千里冥飞翼，却堕留侯智网中。
天宝宫词八首
作者：朱纯
朝代：明

共听蟾宫第一歌，宴酣其奈月明何。禁门深锁无人入，却许衔花野鹿过。宫女新装锦绣绷，綵舆行处沸欢声。胡儿笑向盆中浴，不弄金钱解弄兵。宠爱无过虢与秦，翠华何事远游巡。城都总有花如锦，得似长生殿里春。长安回首战尘中，罗绮繁华一夕空。惟有温泉旧时月，远随车驾到扶风。长安胡骑正啾啾，尘暗宫花粉黛愁。凤辇不知何处去，野乌啼月上延秋。赏月看灯乐未央，忽惊鼙鼓动渔阳。太真若更思鲜荔，飞骑于今幸蜀忙。落尽宫花辇路荒，銮舆西狩岭云长。词臣休望金鸡赦，蜀道艰难胜夜郎。玉环忍弃马嵬坡，南内归来意若何。落尽梧桐秋雨夜，凄凉更比寿王多。
天宝宫词八首·其一
作者：朱纯
朝代：明

共听蟾宫第一歌，宴酣其奈月明何。禁门深锁无人入，却许衔花野鹿过。
天宝宫词八首·其七
作者：朱纯
朝代：明

落尽宫花辇路荒，銮舆西狩岭云长。词臣休望金鸡赦，蜀道艰难胜夜郎。
天宝宫词八首·其三
作者：朱纯
朝代：明

宠爱无过虢与秦，翠华何事远游巡。城都总有花如锦，得似长生殿里春。
天宝宫词八首·其二
作者：朱纯
朝代：明

宫女新装锦绣绷，綵舆行处沸欢声。胡儿笑向盆中浴，不弄金钱解弄兵。
天宝宫词八首·其五
作者：朱纯
朝代：明

长安胡骑正啾啾，尘暗宫花粉黛愁。凤辇不知何处去，野乌啼月上延秋。
天宝宫词八首·其八
作者：朱纯
朝代：明

玉环忍弃马嵬坡，南内归来意若何。落尽梧桐秋雨夜，凄凉更比寿王多。
天宝宫词八首·其六
作者：朱纯
朝代：明

赏月看灯乐未央，忽惊鼙鼓动渔阳。太真若更思鲜荔，飞骑于今幸蜀忙。
天宝宫词八首·其四
作者：朱纯
朝代：明

长安回首战尘中，罗绮繁华一夕空。惟有温泉旧时月，远随车驾到扶风。
天马歌
作者：朱纯
朝代：明

汉家炎德昭华夏，灵瑞纷纭自天下。既报丹泉产玉芝，还闻渥水生神马。万里梯航进献来，穷荒大漠风沙开。虬纹凤臆世希有，四方争睹真龙媒。雄姿逸气何飒沓，虎豹怒震神灵慑。蹴踏昆崙云满身，飞扬瀚海冰生鬣。君王晓起阊阖寒，凭轩大阅开天颜。圉官森立不敢近，诏令拂拭归天闲。逸群压尽三千众，驽骀衮衮知何用。饲秣宁论饱豆刍，敷张正倚登高颂。玉鞍新被锦障泥，振竦似嫌金络羁。红光上喷精采动，只欲变化随龙飞。平明校猎都门外，羽林壮士金为铠。追风蹑电万骑从，赢得天街沸人海。吾皇重人不重物，岂向遐方求骏骨。既嗟周穆事荒淫，仍悲汉武穷征伐。高台正为求贤开，黄金白璧如山堆。君才倜傥况无匹，早见飞腾蹑上台。
怨词
作者：朱纯
朝代：明

井上梧桐树，密叶何沈沈。伤心昨夜月，照见双栖禽。
捣衣
作者：朱纯
朝代：明

淡月流辉照绮栊，夜深砧韵起丁东。芙蓉凉透罗衫露，兰麝香摇玉钏风。净拂并刀裁素练，频添挂火试熏笼。征衣可寄情难寄，聊托鱼缄一纸通。
春词
作者：朱纯
朝代：明

瑶瑟声沈闭绿窗，月明空吠隔花厖。綵幡零落宜春字，绡帐低回照夜缸。好梦每嫌莺唤醒，伤心况对燕飞双。奢云艳雨情多少，远逐杨花渡楚江。
杂诗
作者：朱纯
朝代：明

圣道载六籍，文辞既昭宣。云何千载下，坐使聚讼纷。斲轮应心手，解牛奏砉然。傍观徒骇愕，至妙在不传。诗教贵温柔，平淡理自得。纷纷媚学徒，组缀间黄白。夏韶閟希音，齐竽声正激。聋俗讵易聪，徒为师旷惜。祥麟俟时出，威凤览德辉。在野讵非瑞，奚用登天墀。怀哉商山翁，云卧餐紫芝。高风薄宇宙，千载畴能追。我爱越石父，甘受缧绁羁。道逢齐相国，解骖与之归。入门礼稍疏，飘然起前辞。丈夫贵知己，贫贱胡足悲。南山有佳木，移栽玉堂阴。既蒙阳和德，蓊然欲成林。托根未及固，霜雪忽见侵。无由返故土，空怀岁寒心。云汉为天章，昭昭丽苍穹。回旋不暂息，波流浩无穷。大田正焦涸，蕴隆复虫虫。不慰渴望心，高悬复何庸。子房有奇志，功高不自居。晚从赤松游，窃笑淮阴愚。煌煌汉家业，终焉成霸图。神人固难遇，授书非典谟。美人处深闺，佩服丽且温。自矜肌体香，讵识荃与兰。遂令空谷士，徒兴过时叹。浮云起山泽，霭霭敷重阴。回薄遍太虚，肤寸即成霖。飘风使之漓，迹灭不可寻。伟哉贤达士，泽物固其心。遭时为卷舒，陆沈讵无因。谁言击磬者，不及南薰音。丽哉仙人居，郁郁青云端。霞宫抱桂馆，璀璨明瑶环。上有三秀草，复有翠琅玕。食之可长生，岂谓苏痌瘝。我嗤东方朔，缪厕仙籍间。既乏餐霞术，空怀窃桃奸。信知清都贵，凡浊未易干。何如处蓬室，耕凿心自安。所以柴桑人，盻柯足怡颜。
杂诗·其一
作者：朱纯
朝代：明

圣道载六籍，文辞既昭宣。云何千载下，坐使聚讼纷。斲轮应心手，解牛奏砉然。傍观徒骇愕，至妙在不传。
杂诗·其七
作者：朱纯
朝代：明

子房有奇志，功高不自居。晚从赤松游，窃笑淮阴愚。煌煌汉家业，终焉成霸图。神人固难遇，授书非典谟。
杂诗·其三
作者：朱纯
朝代：明

祥麟俟时出，威凤览德辉。在野讵非瑞，奚用登天墀。怀哉商山翁，云卧餐紫芝。高风薄宇宙，千载畴能追。
杂诗·其九
作者：朱纯
朝代：明

浮云起山泽，霭霭敷重阴。回薄遍太虚，肤寸即成霖。飘风使之漓，迹灭不可寻。伟哉贤达士，泽物固其心。遭时为卷舒，陆沈讵无因。谁言击磬者，不及南薰音。
杂诗·其二
作者：朱纯
朝代：明

诗教贵温柔，平淡理自得。纷纷媚学徒，组缀间黄白。夏韶閟希音，齐竽声正激。聋俗讵易聪，徒为师旷惜。
杂诗·其五
作者：朱纯
朝代：明

南山有佳木，移栽玉堂阴。既蒙阳和德，蓊然欲成林。托根未及固，霜雪忽见侵。无由返故土，空怀岁寒心。
杂诗·其八
作者：朱纯
朝代：明

美人处深闺，佩服丽且温。自矜肌体香，讵识荃与兰。遂令空谷士，徒兴过时叹。
杂诗·其六
作者：朱纯
朝代：明

云汉为天章，昭昭丽苍穹。回旋不暂息，波流浩无穷。大田正焦涸，蕴隆复虫虫。不慰渴望心，高悬复何庸。
杂诗·其十
作者：朱纯
朝代：明

丽哉仙人居，郁郁青云端。霞宫抱桂馆，璀璨明瑶环。上有三秀草，复有翠琅玕。食之可长生，岂谓苏痌瘝。我嗤东方朔，缪厕仙籍间。既乏餐霞术，空怀窃桃奸。信知清都贵，凡浊未易干。何如处蓬室，耕凿心自安。所以柴桑人，盻柯足怡颜。
杂诗·其四
作者：朱纯
朝代：明

我爱越石父，甘受缧绁羁。道逢齐相国，解骖与之归。入门礼稍疏，飘然起前辞。丈夫贵知己，贫贱胡足悲。
涤场罢，与邻翁饮酒乐甚，效摩诘六言体赋诗二首
作者：朱纯
朝代：明

桑柘万家烟火，郊原四散牛羊。邻舂起处斜月，社饮归时夕阳。白发人人藜杖，黄花日日清樽。倒着接䍦归去，儿童一笑应门。
涤场罢，与邻翁饮酒乐甚，效摩诘六言体赋诗二首·其一
作者：朱纯
朝代：明

桑柘万家烟火，郊原四散牛羊。邻舂起处斜月，社饮归时夕阳。
涤场罢，与邻翁饮酒乐甚，效摩诘六言体赋诗二首·其二
作者：朱纯
朝代：明

白发人人藜杖，黄花日日清樽。倒着接䍦归去，儿童一笑应门。
游丝
作者：朱纯
朝代：明

紫陌遥看一缕微，笼烟曳日转依依。不随蛛网萦钿盒，肯逐莺梭上锦机。香罥落花低趁蝶，暖随柔絮欲沾衣。无由系得东君驾，空向春风上下飞。
湖上
作者：朱纯
朝代：明

寥落暮天迥，苍茫湖水平。秋云开雁路，凉雨静蝉声。坐石忘收钓，临流爱濯缨。自缘耽野趣，不是为逃名。
煌煌京洛行
作者：朱纯
朝代：明

伊洛深且广，王畿奠其阳。炎刘建丕业，定都继周王。重城抱宫观，迤逦遥相望。嵯峨黄金阙，璀璨白玉堂。多士正骈集，冠盖如云翔。文英聚东观，耆德充上庠。防边尽卫霍，定策皆平良。垂拱正宸极，渊穆讵可量。宸游布时令，大驾驰上襄。鸾舆俨仪从，佩服何煌煌。缄书封泰岳，洁坛祀圆方。灵祇尽来格，至和兆嘉祥。甘露粲华滋，朱草粲奇英。雨旸顺时序，下民歌乐康。玄德既昭晰，至治孰与京。缵承有贤嗣，国运宜繁昌。所以千载下，奕奕垂休光。
登玩海楼
作者：朱纯
朝代：明

旭日动沧溟，楼高曙色明。烟霞千嶂合，钟鼓半空鸣。天阔淮山迥，云连越树平。凭高屡回首，不尽望乡情。